qundao/data-zh-poetry huggingface dataset:
次韵董声可重五
作者：陈著
朝代：宋
体裁：七言律诗

人事俄随世事殊，尚存榴艾伴嘻吁。怀沙到处哀新鬼，瑞市何时见醉夫。荣赐休思当暑葛，早衰空感望秋蒲。辟兵禁恶□儿戏，无计能逃急急符。
次韵虚谷和长儿奉别
作者：陈著
朝代：宋
体裁：五言律诗

有便勤相问，何时得近依。诗搜肠藿瘦，字为眼花肥。云远心犹远，春归人未归。羡君牢闭户，珍重白山衣。
次韵袁司理送行三首
作者：陈著
朝代：宋

别友相逢情最好，相逢还别若为情。看君腾踏飞黄去，记取清镫影里盟。阴六阳三天者定，重逢樽酒定何时。但须别后频相问，来往翔鸿各寄诗。潇洒秋光山水窟，木犀香底细评诗。今朝携手明朝别，此会一生能几时。
次韵袁司理送行三首·其一
作者：陈著
朝代：宋
体裁：古风

别友相逢情最好，相逢还别若为情。看君腾踏飞黄去，记取清镫影里盟。
次韵袁司理送行三首·其三
作者：陈著
朝代：宋
体裁：古风

潇洒秋光山水窟，木犀香底细评诗。今朝携手明朝别，此会一生能几时。
次韵袁司理送行三首·其二
作者：陈著
朝代：宋
体裁：古风

阴六阳三天者定，重逢樽酒定何时。但须别后频相问，来往翔鸿各寄诗。
次韵西山寺主僧清月
作者：陈著
朝代：宋
体裁：五言律诗

高占古松閒，尘埃笑却还。禅机参翠竹，诗价重青山。长与云分榻，时从鹤出关。谁云寺门小，穷处足清閒。
次韵西山寺主清月
作者：陈著
朝代：宋
体裁：七言律诗

一居西崦一东溟，旷落乾坤本不扃。古月凄凉惟有梦，清风来往了无形。翩然好语真心白，中是当年□眼青。握手笑谈明日事，雪庭庭畔绿杨汀。
次韵观弟避难
作者：陈著
朝代：宋

北风行黑杀，东南天柱折。忠臣锯解头，文士刀抉舌。我亦走危途，腥埃蒙面铁。攀缘极棱层，双跟迸皴血。山人邂逅惊，强颜取容悦。班荆分菜糜，儿童笑流歠。荼毒复荼毒，难说更难说。十月初五夜，山林阴气合。骨肉复何之，无从知死活。眼光射先庐，山人火烈烈。虎狼相往来，左右无寸挟。吞声哭达旦，忽与妻孥接。相持牵衣裳，透肤霜露浃。何时是归时，细思增郁结。且见脊令飞，绕树日千匝。
次韵赋南山广莫轩
作者：陈著
朝代：宋

洗眼来看广莫诗，烟霏空翠雨微微。四平地上一山起，独拄天南群望归。乔木不随兵焰劝，好云时入寺门飞。乾坤浩荡难言处，猛拍阑干阁口机。
次韵赋南山广莫轩
作者：陈著
朝代：宋

洗眼来看广莫诗，烟霏空翠雨微微。四平地上一山起，独拄天南群望归。乔木不随兵燄动，好云时入寺门飞。乾坤浩荡难言处，猛拍阑干阁口机。
次韵赵孟益游西山寺
作者：陈著
朝代：宋
体裁：七言律诗

佛何为者占崔嵬，引得骚朋蹈险来。洗钵有泉披草见，入门无径凿岩开。避人幽鸟毛生样，守屋残僧面死灰。自是世閒心绝处，灵山无分莫徘徊。
次韵赵孟益游西山寺
作者：陈著
朝代：宋

佛何为者占崔嵬，引得骚朋蹈险来。洗钵有泉披草见，入门无迳凿岩开。避人幽鸟毛生样，守屋残僧面死灰。自是世閒心绝处，灵山无分莫徘徊。
次韵赵寄庵
作者：陈著
朝代：宋

家住黄沙绿水湾，功名土苴任天悭。顾瞻宇宙惊多碍，收卷江湖憩一閒。处子声容心自铁，太公年几鬓才斑。老来难得重相见，明月清风处处山。
次韵赵景文见寄
作者：陈著
朝代：宋

十载扃门白发翁，一丝飞毒忽缠胸。浮云随詟惊雷散，跃铁终逃劫火镕。尚有先庐供手实，幸叨儒籍免身佣。关津本不征风月，来往何妨信一筇。
次韵赵景文见寄
作者：陈著
朝代：宋

十载扃门白发翁，一丝飞毒忽缠胸。浮云随讋惊雷散，跃铁终逃劫火鎔。尚有先庐供手实，幸叨儒籍免身傭。关津本不征风月，来往何妨信一筇。
次韵赵景文见寄怀亲
作者：陈著
朝代：宋
体裁：七言律诗

薄俗滔滔逐水流，谁能古道两绸缪。白云终日静相向，紫气有时来更留。啼鸟已呼春到了，醉驴曾记旧游不。山林乐事输君早，未遇仙炊已转头。
次韵赵菊泉
作者：陈著
朝代：宋
体裁：五言律诗

世衰人物眇，犹见得閒平。劫火诗书脉，春风杖履盟。霏霏木屑话，淡淡菜羹情。相对青镫下，平生心事明。
次韵达观弟送法椿长老入杭
作者：陈著
朝代：宋
体裁：五言律诗

与师交际狎，弟后我居前。久憩上方阁，忽登西浙船。翩然如过鹤，听不到啼鹃。心契无千里，诗盟终有缘。
次韵邑丞高洁堂任满来辞
作者：陈著
朝代：宋
体裁：七言律诗

与云游戏佐棠阴，古道谁云不到今。三载二松公事处，百年乔木世臣心。夤缘肯及通家旧，饥饿何妨闭户深。公去那来遗爱在，老犹能听昼帘琴。
次韵邑宰丁溉之点舟白杜
作者：陈著
朝代：宋

马首争迎我鲁山，山村风景趁诗还。樵苏饱暖烟千聚，鸥鹭平安渌几湾。似把宦荣抛度外，但收民喜上眉间。作舟事业才轻试，馀刃恢恢心自閒。
次韵邑宰丁溉之点舟白杜
作者：陈著
朝代：宋

马首争迎我鲁山，山村风景趁诗还。
樵苏饱暖烟干聚，鸥鹭平安渌几湾。
似把宦荣抛度外，但收民喜上眉间。
作舟事业才轻试，余刃恢恢心自閒。
次韵邑宰徐何慊出示所作五首
作者：陈著
朝代：宋

嵌崯一岭晓光寒，胸次乾坤本自宽。
高处何妨吞里港，倦时浑欲隐中盘。
攒眉旧市谁安宅，加额残民自拥鞍。
慈父母来千载遇，手将平易扫艰难。
次韵邑宰徐何慊出示所作五首
作者：陈著
朝代：宋

诗是天机不浪吟，自吟自正自规箴。参成凤诏经纶手，织得麟经笔削心。宇宙中閒皆分事，云霄高处是知音。从来老练公名大，两鬓何妨点雪侵。谁其知我独春秋，小试毫芒大用留。二万言书关社稷，八分地位傲公侯。儒家本色饶青眼，仕路焦心早白头。笑杀庸人漫多事，包荒襟量自休休。嵚崟一岭晓光寒，胸次乾坤本自宽。高处何妨吞里港，倦时浑欲隐中盘。攒眉旧市谁安宅，加额残民自拥鞍。慈父母来千载遇，手将平易扫艰难。锦制丈高底怕伤，手挥烦热坐清凉。豁开心上平明镜，看破人间戏散场。县里方将客醉白，台端只怕趣催黄。梅花本是酸寒物，终累他年铁石肠。笠战西风马喷沙，帆樯迎浪舞神鸦。调舟欲助江流柿，入海非求枣似瓜。归客迂寻桑社景，吟鞭香带木犀花。行边好语应听得，秋月春风六万家。
次韵邑宰徐何慊出示所作五首
作者：陈著
朝代：宋

谁其知我独春秋，小试毫芒大用留。
二万言书关社稷，八主地位傲公侯。
儒家本色饶青眼，仕路焦心早白头。
笑杀庸人漫多事，包荒襟量自休休。
次韵邑宰徐何慊出示所作五首·其一
作者：陈著
朝代：宋
体裁：古风

诗是天机不浪吟，自吟自正自规箴。参成凤诏经纶手，织得麟经笔削心。宇宙中閒皆分事，云霄高处是知音。从来老练公名大，两鬓何妨点雪侵。
次韵邑宰徐何慊出示所作五首·其三
作者：陈著
朝代：宋

嵚崟一岭晓光寒，胸次乾坤本自宽。高处何妨吞里港，倦时浑欲隐中盘。攒眉旧市谁安宅，加额残民自拥鞍。慈父母来千载遇，手将平易扫艰难。
次韵邑宰徐何慊出示所作五首·其二
作者：陈著
朝代：宋
体裁：古风

谁其知我独春秋，小试毫芒大用留。二万言书关社稷，八分地位傲公侯。儒家本色饶青眼，仕路焦心早白头。笑杀庸人漫多事，包荒襟量自休休。
次韵邑宰徐何慊出示所作五首·其五
作者：陈著
朝代：宋
体裁：古风

笠战西风马喷沙，帆樯迎浪舞神鸦。调舟欲助江流柿，入海非求枣似瓜。归客迂寻桑社景，吟鞭香带木犀花。行边好语应听得，秋月春风六万家。
次韵邑宰徐何慊出示所作五首·其四
作者：陈著
朝代：宋

锦制丈高底怕伤，手挥烦热坐清凉。豁开心上平明镜，看破人间戏散场。县里方将客醉白，台端只怕趣催黄。梅花本是酸寒物，终累他年铁石肠。
次韵邑宰徐何谦道中咏风雨中闻藕花香
作者：陈著
朝代：宋
体裁：七言绝句

眼空尘世粉红娇，看了濂溪兴自饶。风雨中閒曾著句，满身身到庆登桥。
次韵里人纾愤
作者：陈著
朝代：宋
体裁：七言律诗

浮生分付四休休，自谓眉閒绝点愁。鹤在鸡群空有志，鸿罹鱼网莫抽头。妄灾勿药终须喜，坎难维心底用忧。荣辱两忘饶落魄，何妨痛饮学巢囚。
次韵长儿生日示诸弟
作者：陈著
朝代：宋

吾爱吾儿责望儿，终身实处看平时。夫妻琴瑟方为顺，伯仲埙篪便是诗。要向鲁邹中进步，先从曾闵上求知。酒边见汝倾心句，不觉摇头笑脱颐。
次韵长儿生日示诸弟
作者：陈著
朝代：宋

吾爱吾儿责望儿，终身实处看平时。夫妻琴瑟方为顺，伯仲壎箎便是诗。要向鲁邹中进步，先从曾闵上求知。酒边见汝倾心句，不觉摇头笑脱颐。
次韵陈帅干喜雨二首
作者：陈著
朝代：宋

何事犹屯水与雷，夜看云汉叹昭回。五龙一日齐行雨，且莫嫌他欠早来。一雨何关百里雷，天心端为众心回。閒时试向龙君觅，未必滂沱应手来。
次韵陈帅干喜雨二首·其一
作者：陈著
朝代：宋
体裁：七言绝句

何事犹屯水与雷，夜看云汉叹昭回。五龙一日齐行雨，且莫嫌他欠早来。
次韵陈帅干喜雨二首·其二
作者：陈著
朝代：宋
体裁：七言绝句

一雨何关百里雷，天心端为众心回。閒时试向龙君觅，未必滂沱应手来。
次韵陈晟别瀹
作者：陈著
朝代：宋
体裁：七言律诗

世态悠悠合与分，人生总是一浮云。瘦□悽恻来东野，妙墨淋漓恍右军。棠峤别时如梦寐，竹林何日共朝曛。吾今耄矣虽多感，风月相期未厌闻。
次韵雪窦主同少野见寄
作者：陈著
朝代：宋
体裁：五言律诗

谁肯寄衰翁，当年应梦熊。知心廑惠远，载酒寿扬雄。古道今犹在，清交老更丰。和诗不尽意，极目万山中。
次韵雪窦寺主僧炳同招游山二首
作者：陈著
朝代：宋

万叶逢秋又缬斑，珠林锦镜好追攀。人生行乐非容易，本是閒人也未閒。飞下吟笺墨妙斑，空拳难对敌家攀。肯分半榻清风况，翻怪诗来挠聒閒。
次韵雪窦寺主僧炳同招游山二首·其一
作者：陈著
朝代：宋
体裁：七言绝句

万叶逢秋又缬斑，珠林锦镜好追攀。人生行乐非容易，本是閒人也未閒。
次韵雪窦寺主僧炳同招游山二首·其二
作者：陈著
朝代：宋
体裁：七言绝句

飞下吟笺墨妙斑，空拳难对敌家攀。肯分半榻清风况，翻怪诗来挠聒閒。
次韵鹿苑寺一览阁主岳松涧送茶
作者：陈著
朝代：宋
体裁：七言绝句

鹿苑书来字字香，满奁雀舌饷新尝。有时独坐相思处，一鼎松风午韵长。
次韵黄子羽七十自嘆
作者：陈著
朝代：宋
体裁：七言律诗

弃瓢巢父固云稀，解印陶潜未是非。风雨似知人世换，溪山自爱主翁归。时消孤闷有茶屋，天把独醒存芰衣。我亦岁寒松下草，相望百里借春晖。
次韵黄岩高志尹寄寿
作者：陈著
朝代：宋

冠屦天地间，车笠风云从。我行半东南，已复八十翁。取友必端人，求我我蒙童。初见老不化，宿学今何功。万丈委羽山，中有人中龙。文气苏玉局，心事庞德公。岂不愿纳交，谁与先为容。何物瀹小子，托根岁寒松。寄我寿我诗，墨妙扬古风。扇开眼眊氉，翼起身龙钟。要知片云外，实共二浙东。气以类相应，面未心已同。端如获骊珠，不羡放鸽笼。滥吹谱美茎，难报来施丰。
次韵黄岩高志尹寄寿
作者：陈著
朝代：宋

冠屦天地间，车笠风云从。我行半东南，已复八十翁。取友必端人，求我我蒙童。初见老不化，宿学今何功。万丈委羽山，中有人中龙。文气苏玉局，心事庞德公。岂不愿纳交，谁与先为容。何物瀹小子，托根岁寒松。寄我寿我诗，墨妙扬古风。扇开眼眊矂，翼起身龙钟。要知片云外，实共二浙东。气以类相应，面未心已同。端如获骊珠，不羡放鸽笼。滥吹谱美茎，难报来施丰。
次韵黄虚谷
作者：陈著
朝代：宋
体裁：七言律诗

弓招消息下幽京，群起张弮不受檠。衰朽分为林下物，英雄谁取彀中名。坐看年少抟双翼，争把时铦驱五兵。万事要终方有见，休凭水到说渠成。
次韵黄长孺
作者：陈著
朝代：宋

人情相得古来难，肯溯溪山伴退閒。潇洒风流屏褥外，和平气象瑟琴閒。鹊巢自爱居南国，鹤帐从教怨北山。只恐杜鹃声梦里，与君飞去又飞还。
次韵黄长孺
作者：陈著
朝代：宋
体裁：五言律诗

山谷忽精神，一番桃李新。杯盘留话处，镫火苟安人。老去刻为岁，醉来寒亦春。催归莫閒管，此处岂天津。
次韵黄长孺
作者：陈著
朝代：宋
体裁：七言律诗

玉润深惭冰未清，午轩杯酒见人情。艰难方识山林味，亲戚还兼朋友盟。安用白头伤世变，又看黄叶报秋成。羡君燕奉潘舆处，淡泊中閒礼乐声。
次韵黄长孺别陈子得
作者：陈著
朝代：宋
体裁：五言律诗

两閒何纳纳，长夜正漫漫。感旧心犹热，逢春眼自寒。人情伐木宋，世变幻花韩。寂寞衡茅下，从他作拙看。
次韵龄叟
作者：陈著
朝代：宋

儒酸自是分当穷，老退非干势不容。
并日莫留馋半菽，余生休说寿三松。
眼中落落同人少，脚底兢兢坎险重。
惟有灵山老吟友，暗中心事两云龙。
次韵龄叟
作者：陈著
朝代：宋

儒酸自是分当穷，老退非干势不容。并日莫留馋半菽，馀生休说寿三松。眼中落落同人少，脚底兢兢坎险重。惟有灵山老吟友，暗中心事两云龙。
次韵龄叟招石秀叔
作者：陈著
朝代：宋
体裁：五言律诗

久知难久别，飞约到柴门。唤起雨窗困，踏开岚径昏。世情忙外看，交道淡中存。何日巳公屋，新诗得共论。
次韵龄叟见寄
作者：陈著
朝代：宋

方外好交情，诗筒出醉屏。清能濯骄暑，光欲掩常星。自愧薄榆景，有生真草亭。多年只多感，岌岌旧门庭。
次韵龄叟见寄
作者：陈著
朝代：宋
体裁：五言律诗

方外好交情，诗筒出醉屏。清能濯骄暑，光欲掩常星。自愧薄榆景，有生真草亭。多年祇多感，岌岌旧门庭。
次黄长孺元夕韵
作者：陈著
朝代：宋
体裁：七言律诗

流俗谁知运会元，逢场作戏逐时论。梅花簪烛行呼野，竹叶装巾醉舞村。幸是深山宽夜禁，苦无佳月破天昏。鳌山盛事当年梦，老不禁寒早闭门。
次龙东平赵益三首·凤花
作者：陈著
朝代：宋

翠红翼翼宝坊閒，曾入瑶宫白玉兰。飞上朝阳瑞天下，灵根变化本无难。
次龙东平赵益三首·塔亭
作者：陈著
朝代：宋
体裁：七言绝句

野迥山空风撼铎，孤坟寂寂春光薄。谁问布袋事有无，水自东流日西落。
次龙东平赵益三首·龙松
作者：陈著
朝代：宋
体裁：七言绝句

修鳞化作偃松寒，数百年閒一梦看。何似起来云拥去，为天行雨万民欢。
正月二十四日到梅山二首
作者：陈著
朝代：宋

困来禁不住，一动亦悠悠。家事青山外，春心白发前。逢人相问岁，为客又开年。得醉梅花下，何妨就石眠。
正月二十四日到梅山二首
作者：陈著
朝代：宋

困来禁不住，一动亦悠然。家事青山外，春心白发前。逢人相问岁，为客又开年。得醉梅花下，何妨就石眠。梅花草屋边，好景得天然。梦境閒为上，归途倦莫前。无情推醉石，有分是流年。已约重来日，白云留醉眠。
正月二十四日到梅山二首·其一
作者：陈著
朝代：宋

困来禁不住，一动亦悠然。家事青山外，春心白发前。逢人相问岁，为客又开年。得醉梅花下，何妨就石眠。
正月二十四日到梅山二首·其二
作者：陈著
朝代：宋
体裁：五言律诗

梅花草屋边，好景得天然。梦境閒为上，归途倦莫前。无情推醉石，有分是流年。已约重来日，白云留醉眠。
正月二日游慈云为龄叟作
作者：陈著
朝代：宋

丹霞前，慈云顶，两壁相看苍铁冷。春风秋月一逢迎，菜碗茶瓯拍香鼎。有时话到有处无，有时瞑到入禅定。本来僧俗不相干，气味投时堪隽永。九年卓锡兴百废，谁与挽之欲去猛。我年今已七十六，师五十二亦多病。人生契合是因缘，临老相分重凄哽。东湖水宽万顷烟，风波簸弄羲娥影。西山有寺古佛境，啼鸟落花云水静。师亦两下如何领。
正月二日游慈云为龄叟作
作者：陈著
朝代：宋
体裁：古风

丹霞前，慈云顶，两壁相看苍铁冷。春风秋月一逢迎，菜碗茶瓯拍香鼎。有时话到有处无，有时瞑到入禅定。本来僧俗不相干，气味投时堪隽永。九年卓锡兴百废，谁与挽之欲去猛。我年今已七十六，师五十二亦多病。人生契合是因缘，临老相分重悽哽。东湖水宽万顷烟，风波簸弄羲娥影。西山有寺古佛境，啼鸟落花云水静。醉中覶缕醒时语，师亦两下如何领。
正月五日访王韦轩知府东坞真诏道中
作者：陈著
朝代：宋

晴光欲雪做新元，访旧西来第一番。十五里行千曲路，两三处见数家村。山培浮土为田肉，涧束湍流有石痕。安稳不知危世事，更从何处觅桃源。
正月四日到张车偶成
作者：陈著
朝代：宋
体裁：七言律诗

晴行半日到张车，石路崎岖趁水斜。一窟山中成草市，数株松下见梅花。居民尽老他无事，就土为生自有涯。谁料如今同沸鼎，不时飞马涨尘沙。
正月四日到张车偶成
作者：陈著
朝代：宋

暗行半日到张车，石路崎岖趁水斜。
一窟山中成草市，数株松下见梅花。
居民尽老他无事，就土为生自有涯。
谁料如今同沸鼎，不时飞马涨尘沙。
正月晦日与弟观对酌
作者：陈著
朝代：宋
体裁：五言律诗

聚散等风沙，相知要当家。弟兄窗下酒，世俗眼前花。隐去方为福，贫驱未有涯。明朝吉凶事，分付与昏鸦。
段县尉以兄约斋二诗求和因次韵
作者：陈著
朝代：宋
体裁：七言律诗

兄弟谁无仕宦情，约斋好处最分明。自缘友□勤相逊，可是诗怀要独清。道义终身为日用，功名外物等云轻。闭门见说都无事，教子诗书是治生。
水调歌头·风骨最魁岸
作者：陈著
朝代：宋
体裁：词

风骨最魁岸，宇宙更宽平。□人皆道，天上南极寿星精。随意后园花木，满眼家山松竹，尽可适平生。门外底须问，好占菊轩清。听乡评，义方训，莫如兄。元方既玉就□，更要季方成。不使尘劳顿挫，他日功名入手，当不负椿庭。不见窦谏议，教子有馀荣。
水调歌头·风骨最魁岸
作者：陈著
朝代：宋

风骨最魁岸，宇宙更宽平。□人皆道，天上南极寿星精。随意後园花木，满眼家山松竹，尽可适平生。门外底须问，好占菊轩清。听乡评，义方训，莫如兄。元方既玉就□，更要季方成。不使尘劳顿挫，他日功名入手，当不负椿庭。不见窦谏议，教子有馀荣。
水调歌头（寿陈菊坡枢密卓）
作者：陈著
朝代：宋
体裁：词

身到紫枢府，一蹴凤池间。何妨到头富贵，却自恋家山。多少名缰利锁，尘满霜髯雪鬓，役役不知还。桃李竞春事，坡菊自清闲。绿杨边，门径小，似僧关。吟情饮兴相将，二十载优闲。无限功名事业，分付儿孙纵靶，青镜尽朱颜。一语劝公酒，天下达尊三。
水调歌头（寿颐斋兄安世）
作者：陈著
朝代：宋

风骨最魁岸，宇宙更宽平。□人皆道，天上南极寿星精。随意后园花木，满眼家山松竹，尽可适平生。门外底须问，好占菊轩清。听乡评，义方训，莫如兄。元方既玉就□，更要季方成。不使尘劳顿挫，他日功名入手，当不负椿庭。不见窦谏议，教子有余荣。
水龙吟 其一 寿江阃姚橘洲学士希得
作者：陈著
朝代：宋
体裁：词

玉麟堂上神仙，算来便合归廊庙。天教且住，堂堂裘带，舒舒旗纛。一笑谈中，遍江淮上，太平花草。待金瓯揭了，黄扉坐处，祗依此、规模好。恰似虹流节后，庆生申、佳期还到。乾坤开泰，君臣相遇，机缘恁巧。谁信苍生，举头凝望，锋车催召。向芜湖，更有无言桃李，顾春风早。
水龙吟 其三 次韵黄蘧轩虚谷咏凤花
作者：陈著
朝代：宋

杜鹃啼正忙时，半风半雨春悭霁。酴醾未过，樱甜初熟，梅酸微试。一种红芳，九苞真色，舞窗翻砌。自仙樊去后，无人题凤，阑干外、成孤媚。谁信阳春妙手，锦云机、新番裁制。东君冷看，如何描摸，天然艳美。浑欲乘风，又如羞日，做双飞体。伫骖鸾，称得花前弄玉，与吟箫婿。
水龙吟·其二
作者：陈著
朝代：宋
体裁：词

百花开遍园林，又春归也谁为主。深黄浅紫，娇红腻白，他谁能妒。似不胜情，醉归花月，梦回云雨。又丰肌、恰被东风摇动，盈盈底、霓裳舞。世事纷纷无据。与杨花、飞来飞去。当年斗大，知他多少，蜂窥蝶觑。金谷春移，玉华人散，此愁难诉。谩寻思，承诏沉香亭上，倚阑干处。
水龙吟·好花天也多悭
作者：陈著
朝代：宋
体裁：词

好花天也多悭，放迟留做残春主。丰肌弱骨，晴娇无奈，新妆相妒。翠幕高张，玉阑低护，怕惊风雨。记年时、多少诗朋酒伴，逢花醉、簪花舞。那料无情光景，到如今、水流云去。残枝剩叶，依依如梦，不堪相觑。心事谁知，杜鹃饶舌，自能分诉。日西斜，烟草凄凄，望断洛阳何处。
水龙吟·杜鹃啼正忙时
作者：陈著
朝代：宋
体裁：词

杜鹃啼正忙时，半风半雨春悭霁。
酴醿未过，樱甜初熟，梅酸微试。
一种红芳，九苞真色，舞窗翻砌。
自仙樊去后，无人题凤，阑干外、成孤媚。
谁信阳春妙手，锦云机、新番裁制。
东君冷看，如何描摸，天然艳美。
浑欲乘风，又如羞日，做双飞体。
伫骖鸾，称得花前弄玉，与吟箫婿。
水龙吟·玉鳌头上蓬莱
作者：陈著
朝代：宋
体裁：词

玉鳌头上蓬莱，十分好处饶松壑。无边风月，阴阴乔木，重重华萼。秋水门庭，淡交簪履，随宜斟酌。向西风回首，双旌缥缈，从天下、招琴鹤。是则阳春有脚。被金华、洞天留著。相传好语，新来初见，分明鼓角。田里相安，裤襦歌了，却来持橐。称年年，橘绿橙黄时节，与松乔约。
水龙吟·百花开遍园林
作者：陈著
朝代：宋
体裁：词

百花开遍园林，又春归也谁为主。深黄浅紫，娇红腻白，他谁能妒。似不胜情，醉归花月，梦回云雨。又丰肌、恰被东风摇动，盈盈底、霓裳舞。世事纷纷无据。与杨花、飞来飞去。当年斗大，知他多少，蜂窥蝶觑。金谷春移，玉华人散，此愁难诉。漫寻思，承诏沈香亭上，倚阑干处。
水龙吟（代寿贾秋壑）
作者：陈著
朝代：宋
体裁：词

蓬莱风月神仙，却来平地为霖雨。乾坤清了，如今多是，退行一步。寸寸归心，轻轩娱侍，竹溪花圃。奈君王眷眷，苍生恋恋，那肯放、钱塘渡。天也知公此意，问升平、要抽身去。把些夏潦，和些秋哨，轻轻缀住。一转移来，元勋力量，他谁堪付。待汾阳、了却中书，别又商量出处。
水龙吟（寿婺州守赵岩起右撰孟传）
作者：陈著
朝代：宋

玉鳌头上蓬莱，十分好处饶松壑。无边风月，阴阴乔木，重重华萼。秋水门庭，淡交簪履，随宜斟酌。向西风回首，双旌缥缈，从天下、招琴鹤。是则阳春有脚。被金华、洞天留著。相传好语，新来初见，分明鼓角。田里相安，衤夸襦歌了，却来持橐。称年年，橘绿橙黄时节，与松乔约。
水龙吟（寿江阃姚橘洲学士希得）
作者：陈著
朝代：宋

玉麟堂上神仙，算来便合归廊庙。天教且住，堂堂裘带，舒舒旗纛。一笑谈中，遍江淮上，太平花草。待金瓯揭了，黄扉坐处，祗依此、规模好。恰似虹流节后，庆生申、佳期还到。乾坤开泰，君臣相遇机缘恁巧。谁信苍生，举头凝望，锋车催召。向芜湖，更有无言桃李，愿春风早。
水龙吟（次韵黄蘧轩虚谷咏凤花）
作者：陈著
朝代：宋

杜鹃啼正忙时，半风半雨春慳霁。酴醿未过，樱甜初熟，梅酸微试。一种红芳，九苞真色，舞窗翻砌。自仙樊去后，无人题凤，阑干外、成孤媚。谁信阳春妙手，锦云机、新番裁制。东君冷看，如何描摸，天然艳美。浑欲乘风，又如羞日，做双飞艳。伫骖鸾，称得花前弄玉，与吟箫婿。
水龙吟（牡丹有感）
作者：陈著
朝代：宋

好花天也多慳，放迟留做残春主。丰肌弱骨，晴娇无奈，新妆相妒。翠幕高张，玉阑低护，怕惊风雨。记年时、多少诗朋酒伴，逢花醉、簪花舞。
那料无情光景，到如今、水流云去。残枝剩叶，依依如梦，不堪相觑。心事谁知，杜鹃饶舌，自能分诉。日西斜，烟草凄凄，望断洛阳何处。
江口偶成
作者：陈著
朝代：宋
体裁：五言律诗

出门何所适，欲见邵云台。天气晴相送，滩舟小易推。坐恬时掬水，吟苦恰□梅。舟子遥相问，江潮来未来。
江城子 其一 中秋早雨晚晴
作者：陈著
朝代：宋
体裁：词

中秋佳月最端圆。老痴顽。见多番。杯酒相延，今夕不应悭。残雨如何妨乐事，声淅淅，点斑斑。天应有意故遮阑。拍人间。等闲看。好处时光，须用着些难。直待黄昏风捲霁，金滟滟，玉团团。
江城子 其五 重午书怀
作者：陈著
朝代：宋
体裁：词

年年端午又今朝。鬓潇潇。思摇摇。应是南风，湘浦正波涛。千古独醒魂在否，无处问，有谁招。何人帘幕倚兰皋。看飞桡。夺高标。饶把笙歌，供笑醉陶陶。孤坐小窗香一篆，弦绿绮，鼓离骚。
江城子 其四 元宵书怀
作者：陈著
朝代：宋
体裁：词

笼街弹压上元灯。满瑶城。簇珠星。老矣如今，谁记旧来曾。眼底相逢唯有月，空对面，若为情。残生消不尽齑茎。瘦棱棱。困腾腾。扶起眉间，杯酒酹寒檠。也为风光陪一笑，心下事，梦中惊。
江城子·中秋早雨晚晴
作者：陈著
朝代：宋
体裁：词

中秋佳月最端圆。老痴顽。见多番。杯酒相延，今夕不应悭。残雨如何妨乐事，声淅淅，点斑斑。天应有意故遮阑。拍人间。等闲看。好处时光，须用著些难。直待黄昏风卷霁，金滟滟，玉团团。
江城子·中秋早雨晚晴
作者：陈著
朝代：宋

中秋佳月最端圆。老痴顽。见多番。杯酒相延，今夕不应慳。残雨如何妨乐事，声淅淅，点斑斑。天应有意故遮阑。拍人间。等闲看。好处时光，须用著些难。直待黄昏风卷霁，金滟滟，玉团团。
江城子（七夕风雨）
作者：陈著
朝代：宋
体裁：词

纷纷都说会双星。鹊桥成。凤骖迎。风雨凄凉，何故锁苍冥。儿女空愁谁解意，须道我，试来听。人间天上不同情。最无凭。是柔盟。应怪痴人，虚妄做浮生。正值楼台多簇燕，教没兴，不开晴。
江城子（元宵书怀）
作者：陈著
朝代：宋
体裁：词

笼街弹压上元灯。满瑶城。簇珠星。老矣如今，谁记旧来曾。眼底相逢惟有月，空对面，若为情。残生消不尽齑茎。瘦棱棱。困腾腾。扶起眉间，杯酒酹寒檠。也为风光陪一笑，心下事，梦中惊。
江城子（重午书怀）
作者：陈著
朝代：宋
体裁：词

年年端午又今朝。鬓萧萧。思摇摇。应是南风，湘浦正波涛。千古独醒魂在否，无处问，有谁招。何人帘幕倚兰皋。看飞桡。夺高标。饶把笙歌，供笑醉陶陶。孤坐小窗香一篆，弦绿绮，鼓离骚。
江城子（重阳酒边）
作者：陈著
朝代：宋
体裁：词

人生难满百年心。得分阴。胜千金。吹帽风流，时节又相寻。回首赐萸休说梦，真率具，自山林。逢迎一笑且开襟。酒频斟。量犹禁。相劝相期，长健似如今。醉也从他儿女手，争把菊，满头簪。
汪日宾真赞
作者：陈著
朝代：宋

诗书以沃其中兮，睟生盎乎吾之余。衣冠以正其外兮，俨自媚乎吾之初。情周乎与物兮，于由由而介介。义见乎应事兮，于胶胶而舒舒。庶乎免于今之世兮，其将进于马少游王彦方之徒与。
汪日宾真赞
作者：陈著
朝代：宋

诗书以沃其中兮，睟自盎乎吾之馀。衣冠以正其外兮，俨自媚乎吾之初。情周乎与物兮，于由由而介介。义见乎应事兮，于胶胶而舒舒。庶乎免于今之世兮，其将进于马少游王彦方之徒与。
沁园春
作者：陈著
朝代：宋
体裁：词

无价韶华，一笑相酬，青钱似苔。
奈东风轻劣，催红雨去，西园次第，放绿阴回。
老后时光，眉间心事，恰似怕酸人著梅。
须知道，有谁能百岁，日日开怀。
从教世变轮推。
也莫问人间春去来。
看渊明归了，有形谁役，少陵醉里，无闷堪排。
贫贼何妨，风流自别，不是沈沈浊世杯。
层霄上，与大鹏盘礴，下视浮埃。
沁园春
作者：陈著
朝代：宋

运在东南，温厚气钟，吾葺芷翁。羡檠窗学问，迂斋正印，玉堂词翰，玫瑰流风。制胜枢庭，参谋政府，一片平心扶大中。黄扉近，却翻然东顾，归宴方蓬。潘舆日奉从容。全胜□貂蝉趋汉宫。如名山镇静，出云相望，大川CA3B蓄，有水皆宗。吾道胚月军，诸贤命脉，阴受春风和气浓。宜多寿，与瑶圆同庆，绿竹歌公。
沁园春 其一 单景山雪中以学佛自夸，因次韵戏抑之
作者：陈著
朝代：宋

潇洒书斋，香清缕直，灯冷晕圆。忽惊窗鸣瓦，霰如筛下，裁冰剪玉，片似花鲜。深怕妨梅，也愁折竹，才作还休亦偶然。更深也，漫题窗记瑞，诗思绵绵。闻君礼佛日千。浪说道繁华不值钱。想鸳衾底下，都将命乞，蒲龛里畔，未必心安。兜率天宫，清凉境界，总是由心不是缘。雪山上，自有人坐了，不到君边。
沁园春 其七 寿竹窗兄
作者：陈著
朝代：宋

吾竹窗兄，吾能评者，只将竹看。是丹山佳气，胚腪军茂直，嵩溪润脉，滋养清坚。雪虐霜凌，风饕雨恶，撼顿侵欺今几年。元无损，这虚心实节，却自依然。人间。输此君贤。可曾向红尘里著鞭。称翩翩侣凤，舞依翡翠，昂昂雏鹤，立倚琅玕。动处非情，静中自韵，全得生来潇洒天。须长在，在月窗窗北，石涧东边。
沁园春 其七 寿竹窗兄
作者：陈著
朝代：宋
体裁：词

吾竹窗兄，吾能评者，只将竹看。是丹山佳气，胚腪茂直，嵩溪润脉，滋养清坚。雪虐霜凌，风饕雨恶，撼顿侵欺今几年。元无损，这虚心实节，却自依然。人间。输此君贤。可曾向红尘里著鞭。称翩翩侣凤，舞依翡翠，昂昂雏鹤，立倚琅玕。动处非情，静中自韵，全得生来潇洒天。须长在，在月窗窗北，石涧东边。
沁园春 其三 次韵刘改之
作者：陈著
朝代：宋
体裁：词

人生功名，在醉梦中，早须掉头。自南宫一券，尘泥偶脱，前程双毂，日月如流。蕙帐真盟，菜羹馀味，江上归舟谁得留。谁知道，有邵平瓜圃，何日封侯。天天又不人由。奈危世山林也有忧。况青岗不助，晋家风鹤，黑云直捲，吴分星牛。分寸残生，万千魔障，他事如今都罢休。关心处，是离离禾黍，故国宗周。
沁园春 其二 丁未春补游西湖
作者：陈著
朝代：宋

出禁城西，湖光自别，唤醒两瞳。有画桥几处，通人南北，绿堤十里，分水西东。问柳旗亭，簇山梵所，空翠烟飞半淡浓。偏奇处，看笙歌千舫，泛绮罗宫。从容。莫问城中。是则是繁华九市通。奈一番雨过，沾衣泥黑，三竿日上，扑面尘红。那壁喧嚣，这边清丽，咫尺中间夐不同。休归去，便舣舟荷外，梦月眠风。
沁园春 其五 □竹窗纸枕屏
作者：陈著
朝代：宋
体裁：词

小枕屏儿，面儿素净，吾自爱之。向春晴欲晓，低斜半展，夜寒如水，屈曲深围。消得题诗，不须作画，潇洒风流未易涯。人间世，但此身安处，是十分奇。笑他富贵家儿。这长物何为著意迷。便绮罗六扇，何如玉洁，丹青万状，都是钱痴。假托伊来，遮阑便了，免得惊风侵梦时。何须泥，要物常随我，不物之随。
沁园春 其五 和元春兄自寿
作者：陈著
朝代：宋

人生几何，如何不自，珍重此生。向蠹残字上，甘心抛掷，蜗尖争处，著意丁宁。箭过时光，剑炊世界，谁带经锄谁笔耕。分明似，满一锅汤沸，无处清□。输兄。炼得闲成。□无辱无忧无惧惊。但菜羹粝饭，不求他味，芒鞋竹杖，足畅幽情。八十年来，万千看破，胸次春风秋月明。梅花帐，称困眠醒起，无打门声。
沁园春 其五 和元春兄自寿
作者：陈著
朝代：宋
体裁：词

人生几何，如何不自，珍重此生。向蠹残字上，甘心抛掷，蜗尖争处，著意丁宁。箭过时光，剑炊世界，谁带经锄谁笔耕。分明似，满一锅汤沸，无处清净。输兄。炼得闲成。无辱无忧无惧惊。但菜羹粝饭，不求他味，芒鞋竹杖，足畅幽情。八十年来，万千看破，胸次春风秋月明。梅花帐，称困眠醒起，无打门声。
沁园春 其八 寿陈菊坡枢密卓
作者：陈著
朝代：宋
体裁：词

吾菊坡兄，细观花品，元来一般。是鄮山佳气，胚腪长茂，鄞江润脉，滋养清妍。移傍云霄，浓沾雨露，曾亚百花头上班。谁知道，待芬香透了，收敛东边。笑他红紫纷然。算眼底何曾长久看。这秋芳自韵，不争春艳，霜根难老，偏耐风寒。占得清名，尊为寿客，晚节谁能如此全。千千岁，把黄金正色，照映人间。
沁园春 其六 示诸儿
作者：陈著
朝代：宋

信书成痴，挨到如今，无生可谋。奈浑家梦饭，谷难虚贷，长年断肉，菜亦悭搜。风雨潇潇，江山落落，死又还生春复秋。八十岁，是这般多活，堪吊堪羞。休休。盍自回头。要铁汉须从穷处求。那袁安闭户，恬然僵卧，少陵任妇，长是贫愁。一等清风，千年佳话，蚁蚋看他金谷楼。是是是，笑出门天阔，一片云浮。
沁园春 其四 次韵侄演自遣
作者：陈著
朝代：宋

无价韶华，一笑相酬，青钱似苔。奈东风轻劣，催红雨去，西园次第，放绿阴回。老后时光，眉间心事，恰似怕酸人著梅。须知道，有谁能百岁，日日开怀。从教世变轮推。也莫问人间春去来。看渊明归了，有形谁役，少陵醉里，无闷堪排。贫贱何妨，风流自别，不是沈沈浊世杯。层霄上，与大鹏盘礴，下视浮埃。
沁园春·人生几何
作者：陈著
朝代：宋
体裁：词

人生几何，如何不自，珍重此生。向蠹残字上，甘心抛掷，蜗尖争处，著意丁宁。箭过时光，剑炊世界，谁带经锄谁笔耕。分明似，满一锅汤沸，无处清□。输兄。练得闲成。□无辱无忧惧惊。但菜羹粝饭，不求他味，芒鞋竹杖，足畅幽情。八十年来，万千看破，胸次春风秋月明。梅花帐，称困眠醒起，无打门声。
沁园春·人生功名
作者：陈著
朝代：宋
体裁：词

人生功名，在醉梦中，早须掉头。自南宫一券，尘泥偶脱，前程双毂，日月如流。蕙帐真盟，菜羹馀味，江上归舟谁得留。谁知道，有邵平瓜圃，何日封侯。天天又不人由。奈危世山林也有忧。况青岗不助，晋家风鹤，黑云直卷，吴分星牛。分寸残生，万千魔障，他事如今都罢休。关心处，是离离禾黍，故国宗周。
沁园春·信书成痴
作者：陈著
朝代：宋
体裁：词

信书成痴，捱到如今，无生可谋。
奈浑家梦饭，谷难虚贷，长年断肉，菜亦悭搜。
风雨潇潇，江山落落，死又还生春复秋。
八十岁，是这般多活，堪吊堪羞。
休休。
盍自回头。
要铁汉须从穷处求。
那袁安闭户，恬然僵卧，少陵任妇，长是贫愁。
一等清风，千年佳话，蚁蚋看他金谷楼。
是是是，笑出门天阔，一片云浮。
沁园春·出禁城西
作者：陈著
朝代：宋
体裁：词

出禁城西，湖光自别，唤醒两瞳。
有画桥几处，通人南北，绿堤十里，分水西东。
问柳旗亭，簇山梵所，空翠烟飞半淡浓。
偏奇处，看笙歌千舫，泛绮罗宫。
从容。
莫问城中。
是则是繁华九市通。
奈一番雨过，沾衣泥黑，三竿日上，扑面尘红。
那壁喧器，这边清丽，咫尺中间敻不同。
休归去，便舣舟荷外，梦月眠风。
沁园春·出禁城西
作者：陈著
朝代：宋

出禁城西，湖光自别，唤醒两瞳。有画桥几处，通人南北，绿堤十里，分水西东。问柳旗亭，簇山梵所，空翠烟飞半淡浓。偏奇处，看笙歌千舫，泛绮罗宫。从容。莫问城中。是则是繁华九市通。奈一番雨过，沾衣泥黑，三竿日上，扑面尘红。那壁喧嚣，这边清丽，咫尺中间敻不同。休归去，便舣舟荷外，梦月眠风。
沁园春·吾菊坡兄
作者：陈著
朝代：宋
体裁：词

吾菊坡兄，细观花□，元来一般。是鄮山佳气，胚腪长茂，鄞江润脉，滋养清妍。移傍云霄，浓沾雨露，曾亚百花头上班。谁知道，待芬香透了，收敛东边。笑他红紫纷然。算眼底何曾长久看。这秋芳自韵，不争春艳，霜根难老，偏耐风寒。占得清名，尊为寿客，晚节谁能如此全。千千岁，把黄金正色，照映人间。
沁园春·天盖西倾
作者：陈著
朝代：宋
体裁：词

天盖西倾，地轴东翻，两年以来。那关中形势，已归勃勃，江南人马，都是回回。咄咄书空，栖栖问路，岁晚山空风雪催。如何得，与浑家踏遍，雪顶岩隈。谁知有客敲推。把世变心烦都说开。道严霜不杀，不成葭苇，冱寒惯耐，方是松梅。万事过前，一场梦里，分付茅柴三两杯。犹痴望，有太平时节，游戏春台。
沁园春·寿应葺芷参政㒡
作者：陈著
朝代：宋
体裁：词

运在东南，温厚气钟，吾葺芷翁。羡檠窗学问，迂斋正印，玉堂词翰，攻愧流风。制胜枢庭，参谋政府，一片平心扶大中。黄扉近，却翻然东顾，归宴方蓬。潘舆日奉从容。全胜□貂蝉趋汉宫。如名山镇静，出云相望，大川渟蓄，有水皆宗。吾道胚腪，诸贤命脉，阴受春风和气浓。宜多寿，与瑶图同庆，绿竹歌公。
沁园春·旗盖运迁
作者：陈著
朝代：宋
体裁：词

旗盖运迁，衣冠事乖，岂非命来。自黄粱枕觉，分明看破，翠蓬舟近，及早抽回。谁料山深，也同鼎沸，步步危机忙里催。愁无奈，过青山万叠，碧水千隈。此愁何计能推。算何日天教眉锁开。记六桥花舫，晴边访柳，孤山草酌，雪后评梅。回首西湖，伤心前事，覆水如何收上杯。东风好，问如今吹入，谁处楼台。
沁园春·月旦评中
作者：陈著
朝代：宋
体裁：词

月旦评中，有如公者，更谁与俦。
看纷纷仁意，春风和气，堂堂义事，砥柱中流。
已重物轻，身穷道泰，却占人间第一筹。
回头笑，彼纷纷名利，过影浮沤。
夷犹。
庭户清幽。
算此境神仙别一洲。
但烧香挂画，呼童扫地，对山揖水，共客登楼。
付与儿孙，只将方寸，此外无求百不忧。
宜多寿，自今开八帙，到八千秋。
沁园春·潇洒书斋
作者：陈著
朝代：宋
体裁：词

潇洒书斋，香清缕直，灯冷晕圆。忽惊窗鸣瓦，霰如筛下，裁冰翦玉，片似花鲜。深怕妨梅，也愁折竹，才作还休亦偶然。更深也，漫题窗记瑞，诗思绵绵。闻君礼佛日千。浪说道繁华不值钱。想鸳衾底下，都将命乞，蒲龛里畔，未必心安。兜率天宫，清凉境界，总是由心不是缘。雪山上，自有人坐了，不到君边。
沁园春·潇洒纶巾
作者：陈著
朝代：宋
体裁：词

潇洒纶巾，风流野服，红尘外身。
向南窗听雨，澜翻墨客，北亭恋月，笔走诗神。
倚竹听琴，逢花倒磕，更得放晴游冠春。
清闲好，算东洲人物，难得如君。
华堂瑞气如云。
西风到帘帷才一分。
喜星桥鹊语，佳传依旧，缑山鹤舞，仙样翻新。
箫玉香中，烛花影里，听取捧觞低祝人。
千千岁，看功名事业，都在儿孙。
沁园春·运在东南
作者：陈著
朝代：宋
体裁：词

运在东南，温厚气锺，吾葺芷翁。
羡檠窗学问，迂斋正印，玉堂词翰，攻愧流风。
制胜枢庭，参谋政府，一片平心扶大中。
黄扉近，却翻然东顾，归宴方蓬。
潘舆日奉从容。
全胜□貂蝉趋汉宫。
如名山镇静，出云相望，大川渟蓄，有水皆宗。
吾道胚腪，诸贤命脉，阴受春风和气浓。
宜多寿，与瑶图同庆，绿竹歌公。
沁园春（□竹窗纸枕屏）
作者：陈著
朝代：宋
体裁：词

小枕屏儿，面儿素净，吾自爱之。向春晴欲晓，低斜半展，夜寒如水，屈曲深围。消得题诗，不须作画，潇洒风流未易涯。人间世，但此身安处，是十分奇。笑他富贵家儿。这长物何为著意□。便绮罗六扇，何如玉洁，丹青万状，都是钱痴。假托伊来，遮阑便了，免得惊风侵梦时。何须泥，要物常随我，不物之随。
沁园春（代人送阎戎）
作者：陈著
朝代：宋
体裁：词

莲叶山前，戎帐宏开，轰然最称。羡铺心如水，肯教尘涴，为民乞雨，唤得天应。紫逻□锋，绿林扫影，夜户都开无犬声。三乡里，笑嬉嬉度日，歌舞清平。溪头载月舟□，□□帐花旗忍送行。算浮云自在，初无著相，薰风正好，却问归程。折柳依依，憩棠□□，□□□春无尽情。趋朝去，看青冥玉钺，金辔红缨。
沁园春（单景山雪中以学佛自夸，因次韵戏抑之）
作者：陈著
朝代：宋

潇洒书斋，香清缕直，灯冷晕圆。忽惊窗鸣瓦，霰如筛下，裁冰翦玉，片似花鲜。深怕妨梅，也愁折竹，才作还休亦偶然。更深也，漫题窗记瑞，诗思绵绵。闻君礼佛日千。浪说道繁华不值钱。想鸳衾底下，都将命乞。蒲龛里畔，未必心安。兜率天宫，清凉境界，总是由心不是缘。雪山上，自有人坐了，不到君边。
沁园春（和元春兄自寿）
作者：陈著
朝代：宋

人生几何，如何不自，珍重此生。向蠹残字上，甘心抛掷，蜗尖争处，著意丁宁。箭过时光，剑炊世界，谁带经锄谁笔耕。分明似。满一锅汤沸，无处清□。输兄。炼得闲成。□无辱无忧无惧惊。但菜羹粝饭，不求他味，芒鞋竹杖，足畅幽情。八十年来，万千看破，胸次春风秋月明。梅花帐，称困眠醒起，无打门声。
沁园春（寿六二叔父德光）
作者：陈著
朝代：宋
体裁：词

月旦评中，有如公者，更谁与俦。看纷纷仁意，春风和气，堂堂义事，砥柱中流。己重物轻，身穷道泰，却占人间第一筹。回头笑，彼纷纷名利，过影浮沤。夷犹。庭户清幽。算此境神仙别一洲。但烧香挂画，呼童扫地，对山揖水，共客登楼。付与儿孙，只将方寸，此外无求百不忧。宜多寿，自今开八帙，到八千秋。
沁园春（寿吴竹溪）
作者：陈著
朝代：宋
体裁：词

潇洒纶巾，风流野服，红尘外身。向南窗听雨，澜翻墨客，北亭恋月，笔走诗神。倚竹听琴，逢花倒榼，更得放晴游冠春。清闲好，算东洲人物，难得如君。华堂瑞气如云。西风到帘帷才一分。喜星桥鹊语，佳传依旧，缑山鹤舞，仙样翻新。箫玉香中，烛花影里，听取捧觞低祝人。千千岁，看功名事业，都在儿孙。
沁园春（寿竹窗兄）
作者：陈著
朝代：宋

吾竹窗兄，吾能评者，只将竹看。是丹山佳气，胚月军茂直，嵩溪润脉，滋养清坚。雪虐霜凌，风饕雨恶，撼顿侵欺今几年。元无损，这虚心实节，却自依然。人间。输此君贤。可曾向红尘里著鞭。称翩翩侣凤，舞依翡翠，昂昂雏鹤，立倚琅玕。动处非情，静中自韵，全得生来潇洒天。须长在，在月窗窗北，石涧东边。
沁园春（寿陈菊坡枢密卓）
作者：陈著
朝代：宋

吾菊坡兄，细观花□，元来一般。是鄮山佳气，胚月军长茂，鄞江润脉，滋养清妍。移傍云霄，浓沾雨露，曾亚百花头上班。谁知道，待芬香透了，收敛东边。笑他红紫纷然。算眼底何曾长久看。这秋芳自韵，不争春艳，霜根难老，偏耐风寒。占得清名，尊为寿客，晚节谁能如此全。千千岁，把黄金正色，照映人间。
沁园春（次韵侄演自遣）
作者：陈著
朝代：宋

无价韶华，一笑相酬，青钱似苔。奈东风轻劣，催红雨去，西园次第，放绿阴回。老后时光，眉间心事，恰似怕酸人著梅。须知道，有谁能百岁，日日开怀。从教世变轮推。也莫问人间春去来。看渊明归了，有形谁役，少陵酸里，无闷堪排。贫贱何妨，风流自别，不是沈沈浊世杯。层霄上，与大鹏盘礴，下视浮埃。
沁园春（次韵刘改之）
作者：陈著
朝代：宋

人生功名，在醉梦中，早须掉头。自南宫一券，尘泥偶脱，前程双毂，日月如流。蕙帐真盟，菜羹余味，江上归舟谁得留。谁知道，有邵平瓜圃，何日封侯。天天又不人由。奈危世山林也有忧。况青冈不助，晋家风鹤，黑云直卷，吴分星牛。分寸残生，万千魔障，他事如今都罢休。关心处，是离离禾黍，故国宗周。
沁园春（次韵弟B54B雪中见寄）
作者：陈著
朝代：宋

天盖西倾，地轴东翻，两年以来。那关中形势，已归勃勃，江南人马，都是回回。咄咄书空，栖栖问路，岁晚山空风雪催。如何得，与浑家踏遍，雪顶岩隈。谁知有客敲推。把世变心烦都说开。道严霜不杀，不成葭苇，B035寒惯耐，方是松梅。万事过前，一场梦里，分付茅柴三两杯。犹痴望，有太平时节，游戏春台。
沁园春（示诸儿）
作者：陈著
朝代：宋

信书成痴，捱到如今，无生可谋。奈浑家梦饭，谷难虚贷，长年断肉，菜亦慳搜。风雨潇潇，江山落落，死又还生春复秋。八十岁，是这般多活，堪吊堪羞。休休。盍自回头。要铁汉须从穷处求。那袁安闭户，恬然僵卧，少陵任妇，长是贫愁。一等清风，千年佳话，蚁蚋看他金谷楼。是是是，笑出门天阔，一片云浮。
泊丈亭
作者：陈著
朝代：宋
体裁：五言律诗

丈亭亭下浦，舣棹又终朝。船聚市声杂，风生江气骄。兹行未百里，已涉第三潮。去住向谁问，鹭飞云影飘。
泌生日二首
作者：陈著
朝代：宋

为学须知次第功，四书为本要精通。不须妄起功名想，立得身时禄在中。苋藜并日不充饥，玉女于成在此时。道义于人堪隽永，膏粱从古豢愚痴。
泌生日二首·其一
作者：陈著
朝代：宋
体裁：七言绝句

为学须知次第功，四书为本要精通。不须妄起功名想，立得身时禄在中。
泌生日二首·其二
作者：陈著
朝代：宋

苋藜并日不充饥，玉女于成在此时。道义于人堪隽永，膏粱从古豢愚痴。
洞仙歌·冰肌玉骨
作者：陈著
朝代：宋
体裁：词

冰肌玉骨，自清凉无汗。
云影鬅鬙翠山远。
颤金莲缓步，手托珠帘，风微透，扇底荷花香满。
归檐双飞燕，流盼消凝，微带羞红上娇面。
又还黄昏近，一片闲情，天涯去、云也遮阑不断。
回首处、沈思梦时曾，对十二屏山，怕拈秦阮。
洞仙歌·次韵花蕊夫人
作者：陈著
朝代：宋
体裁：词

冰肌玉骨，自清凉无汗。云影鬅鬙翠山远。颤金莲缓步，手托珠帘，风微透，扇底荷花香满。归檐双飞燕，流盼消凝，微带羞红上娇面。又还黄昏近，一片闲情，天涯去、云也遮阑不断。回首处、沉思梦时曾，对十二屏山，怕拈秦阮。
洞仙歌（寿卢竹溪）
作者：陈著
朝代：宋
体裁：词

清溪带竹，竹外山光抱。新筑浑如图画了。称闲心、管领昨夜天风，吹送□，端的琅音恰到。谁知青云上，鸾凤翱翔，曾把功名试多少。到如今梦觉，佩著飞霞，浑家问、玉芝瑶草。试冷看、重门外如何，恁得似，壶中羽衣尘表。
洞仙歌（次韵花蕊夫人）
作者：陈著
朝代：宋

冰肌玉骨，自清凉无汗。云影蓬F229翠山远。颤金莲缓步，手托珠帘，风微透，扇底荷花香满。归檐双飞燕，流盼消凝，微带羞红上娇面。又还黄昏近，一片闲情，天涯去、云也遮阑不断。回首处、沈思梦时曾，对十二屏山，怕拈秦阮。
洞仙歌（次韵苏子瞻）
作者：陈著
朝代：宋
体裁：词

冰肌玉骨，自清凉无汗，午梦醒来盼娇满。扇轻拈又放，浅炷兰薰，微笑处、吹着烟丝散乱。
凉亭还独步，曾是凭阑，携手心盟指云汉。碧云斜阳外，信有如今，音书杳、寸肠千转。漫伫立、无言对荷花，看转眼秋风，翠移红换。
洞仙歌（次韵苏子瞻）
作者：陈著
朝代：宋
体裁：词

冰肌玉骨，自清凉无汗，午梦醒来盼娇满。扇轻拈又放，浅炷兰薰，微笑处、吹著烟丝散乱。凉亭还独步，曾是凭阑，携手心盟指云汉。碧云斜阳外，信有如今，音书杳、寸肠千转。漫伫立、无言对荷花，看转眼秋风，翠移红换。
浦城外界梨岭西水碓头阻雪三日
作者：陈著
朝代：宋

小小篮舆出远林，南来长苦路崎嵌。一千里外乡山杳，十二月中风雪深。清夜到家惟有梦，少年触事易酸心。须知行止元非我，阴六阳三古到今。
浦城外界梨岭西水碓头阻雪三日
作者：陈著
朝代：宋
体裁：七言律诗

小小篮舆出远林，南来长苦路崎嵚。一千里外乡山杳，十二月中风雪深。清夜到家惟有梦，少年触事易酸心。须知行止元非我，阴六阳三古到今。
浪淘沙·年事夕阳红
作者：陈著
朝代：宋

年事夕阳红。霜满髯丛。摩挲苍藓石婆翁在京口夹冈。能见几人曾百岁，一笑书空。回首棣华中。消得春浓。平生心事两惺忪。杖屦相从须放密，山月溪风。
浪淘沙·迟饭甑炊红
作者：陈著
朝代：宋
体裁：词

迟饭甑炊红。
青翦蔬丛。
鸡声邻里狎田翁。
兵后故人能有几，岁晚江空。
谁信淡交中。
依旧情浓。
白头青眼转惺憁。
相见莫教轻别去，负月孤风。
浪淘沙令 其一 与前人
作者：陈著
朝代：宋
体裁：词

有约泛溪蓬。游画图中。沙鸥引入翠重重。认取抱琴人住处，水浅山浓。一笑两衰翁。莫惜从容。瓮醅灰芋雪泥菘。直到梅花飞过也，桃李春风。
浪淘沙令 其三 立春日卖春困
作者：陈著
朝代：宋
体裁：词

窗影弄晴红。欢笑成丛。一声春困到衰翁。回首太平儿戏事，雨过云空。人世暗尘中。如梦方浓。也须留取自惺憁。试问若教都困了，谁管春风。
浪淘沙令 其五 次韵示弟观
作者：陈著
朝代：宋
体裁：词

春事紫和红。蜂蝶争丛。消磨多少看花翁。不用借他炊黍枕，何梦非空。茅屋菜畦中。村瓮醅浓。醉时啼鸟唤惺憁。不道白头添一岁，舞月歌风。
浪淘沙令 其四 示吴应奎
作者：陈著
朝代：宋

迟饭甑炊红。青剪蔬丛。鸡声邻里狎田翁。兵后故人能有几，岁晚江空。谁信淡交中。依旧情浓。白头青眼转惺憁。相见莫教轻别去，负月孤风。
浪淘沙令·其六
作者：陈著
朝代：宋
体裁：词

年事夕阳红。霜满髯丛。摩挲苍藓石婆翁。能见几人曾百岁，一笑书空。回首棣华中。消得春浓。平生心事两惺憁。杖履相从须放密，山月溪风。
浪淘沙（与前人）
作者：陈著
朝代：宋
体裁：词

有约泛溪篷。游画图中。沙鸥引入翠重重。认取抱琴人住处，水浅山浓。一笑两衰翁。莫惜从容。瓮醅灰芋雪泥菘。直到梅花飞过也，桃李春风。
浪淘沙（次韵示弟观）
作者：陈著
朝代：宋

春事紫和红。蜂蝶争丛。消磨多少看花翁。不用借他炊黍枕，何梦非空。茅屋菜畦中。村瓮醅浓。醉时啼鸟唤惺忪。不道白头添一岁，舞月歌风。
浪淘沙（留城）
作者：陈著
朝代：宋
体裁：词

记得去年时。采菊东篱。眉间一笑捧花枝。说道愿如花不老，交劝双卮。又是菊花期。客况谁知。便无风雨也凄凄。白发夫妻时节酒，堪几参差。
浪淘沙（示吴应奎）
作者：陈著
朝代：宋

迟饭甑炊红。青翦蔬丛。鸡声邻里狎田翁。兵后故人能有几，岁晚江空。谁信淡交中。依旧情浓。白头青眼转惺忪。相见莫教轻别去，负月孤风。
浪淘沙（立春日卖春困）
作者：陈著
朝代：宋

窗影弄晴红。欢笑成丛。一声春困到衰翁。回首太平儿戏事，雨过云空。人世暗尘中。如梦方浓。也须留取自惺忪。试问若教都困了，谁管春风。
深儿归自杭梅山弟有诗因次韵
作者：陈著
朝代：宋
体裁：五言律诗

儿归喜欲泣，难说与他人。老眼无湖海，初心有鬼神。行将八十岁，别可又三春。自信天堪靠，宁教做独民。
深出赘归省再往妇氏家
作者：陈著
朝代：宋

父子恩爱重，人生别离苦。惟汝善事我，我亦深爱汝。我年今七十，又有多病母。出赘非汝心，事有难直取。寸步安可离，而乃江山阻。忆昨汝归时，大暑走风雨。身如出水荄，淋沥带泥卤。弱质又逃病，老怀方免虑。胡为有力者，夜半负箧去。本自无完衣，转使时赤露。命穷不可医，眉攒若为诉。我心愈恻恻，还送汝行路。奈何其奈何，听我细分付。出入谁能无，归期况堪数。远游必有方，无愧圣人语。得失亦何常，翕然云散聚。不见古君子，堕甑宁复顾。贤哉汝妇翁，可以就规矩。瑟琴相好合，更闻汝得妇。足宽父母心，百里在庭户。谨勿困閒愁，宗事要担负。
深出赘归省再往妇氏家
作者：陈著
朝代：宋

父子恩爱重，人生别离苦。惟汝善事我，我亦深爱汝。我年今七十，又有多病母。出赘非汝心，事有难直取。寸步安可离，而乃江山阻。忆昨汝归时，大暑走风雨。身如出水荄，淋沥带泥滷。弱质又逃病，老怀方免虑。胡为有力者，夜半负箧去。本自无完衣，转使时赤露。命穷不可医，眉攒若为诉。我心愈恻恻，还送汝行路。奈何其奈何，听我细分付。出入谁能无，归期况堪数。远游必有方，无愧圣人语。得失亦可常，翕然云散聚。不见古君子，堕甑宁复顾。贤哉汝妇翁，可以就规矩。瑟琴相好合，更闻汝得妇。足宽父母心，百里在庭户。谨铁困閒愁，宗事要担负。
深瀹既聚用前韵示之并示侄溥
作者：陈著
朝代：宋

吾将语汝汝来前，勿听吾方藐藐然。君子最难端造处，人心易失本来天。须知妻系家兴废，自有人分行丑妍。三世一门诗礼在，莫教春意有穷年。
深瀹既聚用前韵示之并示侄溥
作者：陈著
朝代：宋
体裁：七言律诗

吾将语汝汝来前，勿听吾言藐藐然。君子最难端造处，人心易失本来天。须知妻系家兴废，自有人分行丑妍。三世一门诗礼在，莫教春意有穷年。
深自妇氏归侍
作者：陈著
朝代：宋

我生贫非穷，有子环我膝。
深汝实居长，何可去顷刻。
顾从百里外，赘滞日复日。
事有不得已，我心常壹郁。
昨朝乌鹊喜，夜得归端的。
瀹洵急迎路，呼镫走奴卒。
归儿如犹子，先跳门限出。
女润卧东床，方困寒痰塞。
忽闻兄到家，夙恙一笑失。
骨肉恩爱重，此归真药石。
春风花气香，今夕是何夕。
酌汝一杯酒，听我言历历。
我老不任事，干蛊汝宜力。
汝母且多病，佐馈妇之职。
三弟要读书，惟汝身励率。
妹笄何以嫁，汝亦当纖悉。
如此复如此，汝坐能安席。
汝今虽有妇，未归未为毕。
而况危乱世，离别重凄恻。
一家得团栾，荼苦甘于蜜。
归来早归来，我年七十一。
深自妇氏归侍
作者：陈著
朝代：宋

我生贫非穷，有子环我膝。深汝实居长，何可去顷刻。顾从百里外，赘滞日复日。事有不得已，我心常壹郁。昨朝乌鹊喜，夜得归端的。瀹洵急迎路，呼镫走奴卒。归儿如犹子，先跳门限出。女润卧东床，方困寒痰塞。忽闻兄到家，夙恙一笑失。骨肉恩爱重，此归真药石。春风花气香，今夕是何夕。酌汝一杯酒，听我言历历。我老不任事，干蛊汝宜力。汝母且多病，佐馈妇之职。三弟要读书，惟汝身励率。妹笄何以嫁，汝亦当纤悉。如此复如此，汝坐能安席。汝今虽有妇，未归未为毕。而况危乱世，离别重悽恻。一家得团栾，荼苦甘于蜜。归来早归来，我年七十一。
渔家傲·山弄夕辉眉淡扫
作者：陈著
朝代：宋
体裁：词

山弄夕辉眉淡扫。溪分新水支流小。醉梦风光凝望杳。云树绕。杜鹃怨处谁能晓。浮世悠悠波渺渺。蜗争何事何时了。天为无情方不老。休苦恼。随缘诗酒清闲好。
渔家傲（次前人）
作者：陈著
朝代：宋
体裁：词

浪麦风微花雾扫。痕沙水浅溪桥小。属玉双双飞杳杳。山宽绕。新晴绣得春分晓。独立无言心事渺。曾将宇宙思量了。世变何涯人已老。休烦恼。林泉况味终须好。
游净慈道中
作者：陈著
朝代：宋
体裁：五言律诗

衰年少出门，信步过冬暄。黄叶问梅路，青烟芟麦村。危时一自适，造物万相□。试与松风约，尚堪来几番。
游北苑寺似主僧汉仲章
作者：陈著
朝代：宋
体裁：五言律诗

随人入宝坊，一坐到斜阳。僧老话多古，春来山自香。放吟聊走笔，乘兴不论觞。今日是何日，悠然何有乡。
游慈云
作者：陈著
朝代：宋

微吟欢人步，不觉到禅关。
植杖若痕上，敲门竹影閒。
树高风韵叶，人静鸟呼山。
安得长留此，分僧一半閒。
游慈云
作者：陈著
朝代：宋
体裁：五言律诗

微吟欢信步，不觉到禅关。植杖苔痕上，敲门竹影閒。树高风韵叶，人静鸟呼山。安得长留此，分僧一半閒。
游慈云
作者：陈著
朝代：宋

晓日烘晴一白晞，青蛙踏滑叩禅扉。千山流水溪声活，二麦涵滋野色肥。僵卧不妨晴又出，兴来谁肯夜空归。弟兄欢笑儿扶醉，满袖新诗下翠微。
游慈云
作者：陈著
朝代：宋
体裁：七言律诗

晓日烘晴一白晞，青鞋踏滑叩禅扉。千山流水溪声活，二麦涵滋野色肥。僵卧不妨晴又出，兴来谁肯夜空归。弟兄欢笑儿扶醉，满袖新诗下翠微。
游慈云
作者：陈著
朝代：宋

老怀不与世情便，才说閒行兴翼然。微湿易乾沙软路，大寒却暖雪晴天。未曾到寺香先妙，底用寻梅山自妍。笑问松边人立石，汝知今日是何年。
游慈云
作者：陈著
朝代：宋
体裁：诗

老怀不与世情便，才说闲行兴翼然。
微湿易干沙软路，大寒却暖雪晴天。
未曾到寺香先妙，底用寻梅山自妍。
笑问松边人立石，汝知今日是何年。
游慈云
作者：陈著
朝代：宋

老怀不与世情更，才说閒行兴翼然。
微湿易乾沙软路，大寒却暖雪晴天。
未曾到寺香先妙，底用寻梅山自妍。
笑问松边人立石，汝知今日是何年。
游慈云二首
作者：陈著
朝代：宋

今夕是何夕，相携踏雪乾。弟兄清浊酒，僧俗素荤盘。邂逅半年事，笑谈终日欢。欲归归未得，恋月靠阑干。有分醉慈云，相留气味真。榧香千丈雪，笋隽万年春。此会不多见，如今能几人。胡为弗回首，三笑亦风尘。
游慈云二首·其一
作者：陈著
朝代：宋

今夕是何夕，相携踏雪乾。弟兄清浊酒，僧俗素荤盘。邂逅半年事，笑谈终日欢。欲归归未得，恋月靠阑干。
游慈云二首·其二
作者：陈著
朝代：宋
体裁：五言律诗

有分醉慈云，相留气味真。榧香千丈雪，笋隽万年春。此会不多见，如今能几人。胡为弗回首，三笑亦风尘。
游慈云似龄叟
作者：陈著
朝代：宋

我来景照堂，主人一笑领。蔬笋充我饥，芎朮疗我病。坐久不知晚，留以夜榻并。世事方东流，人情入西暝。兹逢岂假合，如形有随影。不言自相知，无味足隽永。潜远意悠悠，披仰心炯炯。顾我为何人，古今两照映。馀言不可写，手拍阑干猛。云飞风满山，万动归一静。
游慈云似龄叟
作者：陈著
朝代：宋

我来景照堂，主人一笑领。
蔬筍充我饥，芎朮疗我病。
坐久不知晚，留以夜榻并。
世事方东流，人情入西暝。
兹逢岂假合，如形有随影。
不言自相知，无味足隽永。
潜远意悠悠。披仰心炯炯。
顾我为何人，古今两照映。
余言不可写，手拍阑干猛，
云飞风满山，万动归一静。
游慈云分韵得是字
作者：陈著
朝代：宋
体裁：古风

僧关可人心，况此晴色美。蹈藓滑路多，访菊香处是。引饮吞山光，清啸落松子。我有即事诗，就扫石壁纪。
游永固院
作者：陈著
朝代：宋
体裁：五言律诗

晴行不自觉，又入此山来。失笑谷声应，坐迎僧户开。檐风数行竹，窗日一枝梅。归策休催发，得閒能几回。
游永固院
作者：陈著
朝代：宋

晴行不自觉，又入此山来。失笑谷声应，坐迎僧户开。檐风数行行，窗日一枝梅。归策休催发，得閒能几囘。
游灵济寺方丈酒边
作者：陈著
朝代：宋
体裁：七言绝句

天画轩前酒一杯，爱閒能有几人来。明朝又入深山去，安得如潮日两回。
游蔡峰过黄沙坑怀朝儿
作者：陈著
朝代：宋
体裁：七言律诗

入谷崎岖十里程，更崎岖处见沙坑。幼儿曾寄流鸿影，老我难忘舐犊情。后日早知为死别，当时寸步亦同行。如今但有东风泪，洒入流泉恸失声。
游蔡峰道中三首·半坑
作者：陈著
朝代：宋
体裁：七言绝句

叠障中閒一隙天，数家茅屋鹳巢边。逢人试问营生事，笑指岩前煮草烟。
游蔡峰道中三首·回途望黄沙坑怀朝儿
作者：陈著
朝代：宋
体裁：七言绝句

昨日山前痛忆儿，回头凝望更依依。如今精爽知何在，采得兰花泣看归。
游蔡峰道中三首·碧渚庵前
作者：陈著
朝代：宋
体裁：七言绝句

恩袍拜后两周星，今日西行得再经。休问庵中僧在否，满檐松竹旧时青。
游蔡峰道中三首·碧渚庵前
作者：陈著
朝代：宋

恩袍拜后两周星，今日西行得再经。休问庵中僧在否，满檐松竹旧时青。叠障中閒一隙天，数家茅屋鹳巢边。逢人试问营生事，笑指岩前煮草烟。昨日山前痛忆儿，回头凝望更依依。如今精爽知何在，采得兰花泣看归。
游西湖
作者：陈著
朝代：宋

多谢东君巧剸裁，工夫都在禁城西。松萝霁蔼群峰寺，杨柳轻风十里堤。酒向画阑楼上买，诗从翠馆壁中题。都门路迥马蹄困，奔得归来醉似泥。
游雪窦杖锡七首 其五 徐凫岩
作者：陈著
朝代：宋

平揖天风一望来，苍崖万仞两分开。是中猿鹤亦难得，只有龙云相往回。
游雪窦杖锡七首·妙高台
作者：陈著
朝代：宋
体裁：七言绝句

不到兹台四十年，临风独立意悠然。胸中多少难言事，便欲凭高叩九天。
游雪窦杖锡七首·徐鳬岩
作者：陈著
朝代：宋

平揖天风一望来，苍崖万仞两分开。是中猨鹤亦难得，只有龙云相往回。
游雪窦杖锡七首·杖锡入山亭
作者：陈著
朝代：宋

山上山根溪一湾，著亭管领此溪山。云南更在青天际，步一步高从此攀。
游雪窦杖锡七首·踟蹰岭
作者：陈著
朝代：宋
体裁：七言绝句

石路崔嵬云上头，北云南雪此鸿沟。谁人题作踟蹰岭，不到山心不当游。
游雪窦杖锡七首·锦镜池
作者：陈著
朝代：宋
体裁：七言绝句

万仞崖擎碧玉台，中閒一镜帖天开。四时自与幽花对，一点时妆不照来。
游雪窦杖锡七首·锦镜池
作者：陈著
朝代：宋

万仞崖擎碧玉台，中閒一镜帖天开。四时自与幽花对，一点时妆不照来。雪瀑翻崖直下深，自从开辟到如今。天寒水涩山风急，不断朝宗一派心。不到兹台四十年，临风独立意悠然。胸中多少难言事，便欲凭高叩九天。何神擎破陇头岩，尽束溪流下碧潭。潭底有龙能变化，好将霖雨活东南。平揖天风一望来，苍崖万仞两分开。是中猿鹤亦难得，只有龙云相往回。石路崔嵬云上头，北云南雪此鸿沟。谁人题作踟蹰岭，不到山心不当游。山上山根溪一湾，著亭管领此溪山。云南更在青天际，步一步高从此攀。
游雪窦杖锡七首·隠潭
作者：陈著
朝代：宋
体裁：七言绝句

何神擎破陇头岩，尽束溪流下碧潭。潭底有龙能变化，好将霖雨活东南。
游雪窦杖锡七首·飞雪亭
作者：陈著
朝代：宋

雪瀑翻崖直下深，自从开辟到如今。天寒水涩山风急，不断朝宗一派心。
游鹿顶山
作者：陈著
朝代：宋

兹庵擅佳境，一到愿方偿。钟鼓江湖笠，琴棋水竹房。相逢多故旧，小憩得清凉。自笑因级浅，又催行路忙。
游鹿顶山
作者：陈著
朝代：宋
体裁：五言律诗

兹庵擅佳境，一到愿方偿。钟鼓江湖笠，琴棋水竹房。相逢多故旧，小憩得清凉。自笑因缘浅，又催行路忙。
溪上墺
作者：陈著
朝代：宋
体裁：七言律诗

满坡翠竹閒梅花，梅竹中閒住几家。本为牛羊安著脚，近来狼虎肆磨牙。青山绿水成烹鼎，白纸乌薪等撒沙。邂逅老农聊慰劳，且随时刻做生涯。
满江红 其三 寿小叔母
作者：陈著
朝代：宋

修茂堂深，芳尘满、沈烟一朵。帘半卷，好风催晓，晴光才破。新润顿教萱草鬯，轻寒未放酴醾过。称鱼轩、容与寿如山，群仙贺。琴帏底，声调和。庭阶下，儿孙大。喜新来咿喔，又还添个。总是人生如意处，休将时事关眉锁。趁莺花、时节绮罗筵，年年作。
满江红 其二 寿庆元西倅孙元实
作者：陈著
朝代：宋

越水稽山，清明气、钟为人极。彯缨早、□中学问，从头施设。不受尘来霜壁立，常生意处春流活。与世间、别是一规模，师夔契。仙岛上，分风月。苍梧下，怀冰雪。更双亲犹是，朱颜时节。勋业要从青鬓上，乾坤如许丹山折。看凤衔、芝诏下层霄，朝金阙。
满江红 其二 寿庆元西倅孙元实
作者：陈著
朝代：宋
体裁：词

越水稽山，清明气、钟为人极。彯缨早、胸中学问，从头施设。不受尘来霜壁立，常生意处春流活。与世间、别是一规模，师夔契。仙岛上，分风月。苍梧下，怀冰雪。更双亲犹是，朱颜时节。勋业要从青鬓上，乾坤如许丹山折。看凤衔、芝诏下层霄，朝金阙。
满江红·越水稽山
作者：陈著
朝代：宋
体裁：词

越水稽山，清明气、锺为人极。彯缨早、□中学问，从头施设。不受尘来霜壁立，常生意处春流活。与世间、别是一规模，师夔契。仙岛上，分风月。苍梧下，怀冰雪。更双亲犹是，朱颜时节。熏业要从青鬓上，乾坤如许丹山折。看凤衔、芝诏下层霄，朝金阙。
满江红（丁未九月望赏月）
作者：陈著
朝代：宋
体裁：词

落枕鸿声，龙山梦、蓦然惊觉。还堪喜、木樨香底，鹊声翻晓。弄雨未成霜意懒，望寒先怯山容老。最难逢、无一点西风，惊乌帽。竹叶酒，倾杯小。橙齑鲙，银盆好。称良辰欢宴，及今年少。须信从来黄菊寿，未应便放青霜恼。但看花、日日是重阳，金尊倒。
满江红（寿小叔母）
作者：陈著
朝代：宋
体裁：词

修茂堂深，芳尘满、沈烟一朵。帘半卷，好风催晓，晴光才破。新润顿教萱草鬯，轻寒未放酴醿过。称鱼轩、容与寿如山，群仙贺。琴帏底，声调和。庭阶下，儿孙大。喜新来咿喔，又还添个。总是人生如意处，休将时事关眉锁。趁莺花、时节绮罗筵，年年作。
满江红（寿庆元西倅·孙元宝）
作者：陈著
朝代：宋

越水稽山，清明气、钟为人极。D44B缨早、□中学问，从头施设。不受尘来霜壁立，常生意处春流活。与世间、别是一规模，师夔契。仙岛上，分风月。苍梧下，怀冰雪。更双亲犹是，朱颜时节。勋业要从青鬓上，乾坤如许丹山折。看凤衔、芝诏下层霄，朝金阙。
满江红（次吕居仁韵）
作者：陈著
朝代：宋
体裁：词

梦里京华，忽听得、庭花遗曲。到醒来、愁满东风山屋。春事已非空结绮，晓班无分随群玉。想天涯、沦落杜秋娘，攒眉绿。谁能顾，荒芜菊。谁能问，平安竹。任时光流转，都成虚辱。无可奈何天地隘，只饶走得溪山足。但逢人、相问麦青青，何时熟。
灵济寺午睡起
作者：陈著
朝代：宋

江上春风底事寒，主张火匮一雷鼾。不干酒力浓时困，自是人情熟处安。
灵济寺午睡起
作者：陈著
朝代：宋

江上春风底事寒，主张火柜一雷鼾。
不干酒力浓时困，自是人情熟处安。
灵济庵主僧泉蒙山招饮偶成
作者：陈著
朝代：宋
体裁：五言律诗

水面巧安排，轩窗爽豁哉。桥关江气定，门约市声开。远景天相送，清风客自来。夜床凉睡足，有梦到蓬莱。
灵济庵会高丽僧全息庵八句遗之
作者：陈著
朝代：宋
体裁：古风

生其箕子国，来拜观音山。迢迢万里外，了了一见閒。风波任浩荡，云月自往还。莫怪图三笑，我非元亮班。
灵溪房偶成
作者：陈著
朝代：宋
体裁：五言律诗

随云入宝坊，寄憩正师房。醉枕老易醒，閒窗春亦忙。暄风□花气，好客带诗香。信美难久住，我家山水乡。
烛影摇红
作者：陈著
朝代：宋
体裁：词

潇洒琴帘，月灯归后新谐好。
青云香里共清风，消得金花诰。
争奈天颠地倒。
好光阴、都惊散了。
更听人说，七七年时，多多烦恼。
捱到如今，信知空挂闲怀抱。
天於负处最饶人，颦也翻成笑。
牢闭柴门自好。
对梅花、杯盘草草。
满前儿女，耐后夫妻，齑盐偕老。
烛影摇红 其二 寿内子
作者：陈著
朝代：宋

潇洒琴帘，月灯归后新谐好。青云香里共清风，消得金花诰。争奈天颠地倒。好光阴、都惊散了。更听人说，七七年时，多多烦恼。挨到如今，信知空挂闲怀抱。天于贫处最饶人，颦也翻成笑。牢闭柴门自好。对梅花、杯盘草草。满前儿女，耐后夫妻，齑盐偕老。
烛影摇红·吾菊山翁
作者：陈著
朝代：宋
体裁：词

吾菊山翁，鹤骖来自蓬云界。平铺心地有天知，楚楚生兰茝。膝下青衫舞拜。更参差、斑衣戏队。清闲无事，门外从他，惊尘飞隘。寿八千年，百分才一朱颜耐。何妨长主翠嵩春，酒约诗盟在。家庆堂前欢会。领霞卮、醺红浅带。是人说道，真吕先生，风流潇洒。
烛影摇红（寿元实通判母）
作者：陈著
朝代：宋
体裁：词

风月堂中，画屏不动香猊吐。珠翘环拥蕊宫仙，双鬓青如许。相对童颜寿侣。看庭前、绯袍拜舞。十洲三岛，柳探春时，梅欺雪处。甲子花周，自从今日重新数。碧瑶杯重翠涛深，笑领飞琼语。此去华筵喜聚。听传宣、云间紫府。万分如意，凤诏便蕃，香轩容与。
烛影摇红（寿内子）
作者：陈著
朝代：宋

潇洒琴帘，月灯归后新谐好。青云香里共清风，消得金花诰。争奈天颠地倒。好光阴、都惊散了。更听人说，七七年时，多多烦恼。捱到如今，信知空挂闲怀抱。天于贫处最饶人，颦也翻成笑。牢闭柴门自好。对梅花、杯盘草草。满前儿女，耐后夫妻，齑盐偕老。
燕馀寄月窗兄三首
作者：陈著
朝代：宋

叶叶征衫来自东，相逢笑语竹窗中。傍人底死催人去，细雨吹凉一夜风。雨泣镫花夜一更，醉中忘却语诗盟。料应独立南窗下，猛拍阑干万斛情。昨夜还乡已夕阳，夕阳今日已他乡。回头咄咄相思语，准拟东风好送将。
燕馀寄月窗兄三首·其一
作者：陈著
朝代：宋
体裁：七言绝句

叶叶征衫来自东，相逢笑语竹窗中。傍人底死催人去，细雨吹凉一夜风。
燕馀寄月窗兄三首·其三
作者：陈著
朝代：宋
体裁：七言绝句

昨夜还乡已夕阳，夕阳今日已他乡。回头咄咄相思语，准拟东风好送将。
燕馀寄月窗兄三首·其二
作者：陈著
朝代：宋
体裁：七言绝句

雨泣镫花夜一更，醉中忘却语诗盟。料应独立南窗下，猛拍阑干万斛情。
玉漏迟·四时怀古冬词
作者：陈著
朝代：宋
体裁：词

故都冬亦好。风光可是，人间曾有。问雪楼台，肉阵不教寒透。妙手搀春弄巧，唤得应、千花如绣。灯市酒。笙歌镇似，元宵时候。见说是时事都新，但破冻潮声，去来依旧。老梦无情，不到六桥风柳。回首孤山好景，倩人问、梅花安否。应自瘦。霜雪可能僝僽。
玉漏迟（四时怀古冬词）
作者：陈著
朝代：宋
体裁：词

故都冬亦好。风光可是，人间曾有。问雪楼台，肉阵不教寒透。妙手搀春弄巧，唤得应、千花如绣。灯市酒。笙歌镇似，元宵时候。见说是事都新，但破冻潮声，去来依旧。老梦无情，不到六桥风柳。回首孤山好景，倩人问、梅花安否。应自瘦。雪霜可能僝僽。
王得淦招饮席上二首
作者：陈著
朝代：宋

亲戚疏疏已晓星，杯中滴滴是真情。近来此酒谁家有，除却旗亭无笑声。太史应须奏德星，老夫相与證高情。杯盘楚楚饶诗兴，写出人閒淡处声。
王得淦招饮席上二首·其一
作者：陈著
朝代：宋
体裁：七言绝句

亲戚疏疏已晓星，杯中滴滴是真情。近来此酒谁家有，除却旗亭无笑声。
王得淦招饮席上二首·其二
作者：陈著
朝代：宋

太史应须奏德星，老夫相与證高情。杯盘楚楚饶诗兴，写出人閒淡处声。
王得淦招饮席上二首·其二
作者：陈著
朝代：宋

太史应须奏德星，老夫相与证高情。
杯盘楚楚饶诗兴，写出人閒淡处声。
王得淦次子侑生日求诗
作者：陈著
朝代：宋

梅窗得得宁馨儿，乳腹方离气已奇。傅就外居来岁事，学从小入去年时。擅三元美家谁继，有二郎贤父自知。可是耄夫虚赞祝，向来功业是人为。
王得淦次子侑生日求诗
作者：陈著
朝代：宋
体裁：七言律诗

梅窗生得宁馨儿，乳腹方离气已奇。傅就外居来岁事，学从小入去年时。擅三元美家谁继，有二郎贤父自知。可是耄夫虚赞祝，向来功业是人为。
瑞鹤仙·对南山翠峭
作者：陈著
朝代：宋

对南山翠峭。几百年、银青门第转好。梅花弄春小。向重帘暖处，华筵开早。斑衣簇绕。舞香云、哄堂颂祷。稳生涯、都自心田，自有老天堪靠。应道。□□□□，乐事难逢，可轻过了。鲈肥蟹健，桑落酒、酿来妙。称瑶卮争劝，襟宽放，一点尘嚣不到。但从今、家庆年年，醉乡里笑。
瑞鹤仙·寿赵德修检讨必普
作者：陈著
朝代：宋
体裁：词

云无心出岫。游戏间、声名掀揭宇宙。红尘事看透。任高官惟有，鹤随诗瘦。溪山如绣。小轩亭、篘新话旧。想时时，梦到家林，但未有归时候。知否。分明世界，多少经纶，莫轻回首。平生抱负。金銮殿，有新奏。便相扶君相，从头做去，他又谁能出手。看明年、此日传宣，赐酴醾酒。
瑞鹤仙（寿王之朝）
作者：陈著
朝代：宋
体裁：词

对南山翠峭。几百年、银青门第转好。梅花弄春小。向重帘暖处，华筵开早。斑衣簇绕。舞香云、哄堂颂祷。稳生涯、都自心田，自有老天堪靠。应道。□□□□，乐事难逢，可轻过了。鲈肥蟹健，桑落酒、酿来妙。称瑶卮争劝，襟怀宽放，一点尘嚣不到。但从今、家庆年年，醉乡里笑。
瑞鹤仙（寿赵德修检讨必普）
作者：陈著
朝代：宋
体裁：词

云无心出岫。游戏间、声名掀揭宇宙。红尘事看透。任高官惟有，鹤随诗瘦。溪山如绣。小轩亭、篘新话旧。想时时，梦到家林，但未有归时候。知否。分明世界，多少经纶，莫轻回首。平生抱负。金銮殿，有新奏。便相扶君相，从头做去，他又谁能出手。看明年、此日传宣，赐酴醿酒。
用前人代二子用前韵来谢韵
作者：陈著
朝代：宋

苍苍本无为，乌兔争飞驰。今日为何日，谁叩和与羲。举目万感集，秋风黍离离。人生能几何，梦境蛛营丝。或以烹自售，变诈如鞅斯。或以舌交战，纵横如秦仪。亦或事旷达，蜕形慕安期。不则逃空虚，灰心从阇梨。不曰古圣贤，自有天根基。为己非为人，积学如积赀。弗废一日葺，庶几百志熙。世远教法散，有识如退之。试观训符读，道义不以规。贵贱何足云，而乃徒费辞。进学以为解，诗易分葩奇。安贫以知命，妻儿任寒饥。既而及行艺，顾欲中有司。未忘功名径，□□荆棘茨。堂堂山斗望，为论如彼卑。吾师吾孔子，曾子而子思。以至孟轲氏，四书炳蓍龟。君家两英嗣，珠璧光和隋。元方知自力，阃奥次第窥。既以习语话，行有向学时。光阴电一抹，圣狂几甚危。百行孝为本，气下色愉怡。极而察天地，造端自齐眉。苦语赞义方，一洗时妆脂。勉旃复勉旃，勿重老大悲。还以自警省，就示吾诸儿。
用前人示诸儿韵
作者：陈著
朝代：宋

世事纷游尘，薄俗嚣斗鹑。手足谁鲁卫，肝胆多越秦。独君先君子，父事吾先人。我得从之游，义与同胞钧。上而下四方，相依为齿唇。閒尝道病殆，饮食药饵亲。卓卓乎古道，难言但书绅。今及其子交，知爱迈等伦。不曰淡无味，如嗜千里莼。其子又其孙，秀异良可珍。架有万牙签，膝间又循循。功名特土苴，学术要深淳。工夫入细处，力行自忱恂。推而致广大，直扶天地垠。书积非易□，难欺是苍旻。不观冬闭固，发为青阳春。因知栽者培，根本前人身。万事风絮尽，盛德修唯湮。契稠无浪语，感旧还酸辛。吾年七十近，不入时材抡。眼昏惟内顾，遑知世妆新。耳聋谢外闻，免饮聒者醇。溪曲五亩园，安受闭户贫。蔬畦野草径，月夕清风晨。杖履携诸儿，俯仰时一巡。残息尚可延，何幸里有仁。岂无泰交期，得舆展转神。远业归后主，我得为天民。
用前人示诸儿韵
作者：陈著
朝代：宋

世事纷游尘，薄俗嚣鬭鹑。手足谁鲁卫，肝胆多越秦。独君先君子，父事吾先人。我得从之游，义与同胞钧。上而下四方，相依为齿唇。閒尝道病殆，饮食药饵亲。卓卓乎古道，难言但书绅。今及其子交，知爱迈等伦。不曰淡无味，如嗜千里莼。其子又其孙，秀异良可珍。架有万牙签，膝间又循循。功名特土苴，学术要深淳。工夫入细处，力行自忱恂。推而致广大，直扶天地垠。书积非易□，难欺是苍旻。不观冬闭固，发为青阳春。因知栽者培，根本前人身。万事风絮尽，盛德修唯湮。契稠无浪语，感旧还酸辛。吾年七十近，不入时材揄。眼昏惟内顾，遑知世妆新。耳聋谢外闻，免饮聒者醇。溪曲五亩园，安受闭户贫。蔬畦野草径，月夕清风晨。杖履携诸儿，俯仰时一巡。残息尚可延，何幸里有仁。岂无泰交期，得舆展转神。远业归后主，我得为天民。
用前韵似龄叟
作者：陈著
朝代：宋

早岁雄心撼不周，晚年归契老禅游。肯除酒戒容元亮，欲答梅诗愧子由。隐几云山长在眼，出门风雪又回头。元宵有约慈云阁，镫火能无感旧愁。
用前韵呈晓邨
作者：陈著
朝代：宋
体裁：五言律诗

溪山两相望，只隔五长亭。一见坐联日，高谈气拂星。好宾知络秀，兼仆困樵青。此会受多益，归途杖可铭。
用前韵答龄叟见寄
作者：陈著
朝代：宋
体裁：五言律诗

草堂存老我，茅屋著而翁。门户两家异，溪山一趣同。夜炉榾柮火，春阁杏花风。何惜盟吟社，浮尘付过鸿。
用前韵自述
作者：陈著
朝代：宋

忆昔微官玷瞽宗，归来十载坐山穷。有家却似髡头释，无齿真成吮乳翁。□□□清秦吉了，饿犹未死信天公。馀生趯趯只如此，看取东坡赋二虫。
用前韵记梦中所感
作者：陈著
朝代：宋

风引归舟无翠蓬，转头三见柳花风。
伤心殆尽王摩诘，痛哭真成贾太中。
尚有鬼神知夜问，谁知兄弟坐天穷。
此时此意无人会，放读离骚太乙东。
用前韵记梦中所感
作者：陈著
朝代：宋
体裁：七言律诗

风引归舟远翠蓬，转头三见柳花风。伤心殆尽王摩诘，痛哭真成贾太中。尚有鬼神知夜问，谁知兄弟坐天穷。此时此意无人会，放读离骚太乙东。
用前韵谢奉慈寺主僧居简
作者：陈著
朝代：宋

人情相入处，春风与时雨。诗来少陵歌，酒到渊明舞。我穷适相似，肯为黄金俯。忍饥因其常，笑视京文武。忽来方外饷，浑家饱炊午。此是法喜供，非如乞字苦。
用前韵谢奉慈寺主僧居简
作者：陈著
朝代：宋
体裁：古风

人情相入处，春风与时雨。诗来少陵歌，酒到渊明舞。我穷适相似，肯为黄金俯。忍饥固其常，笑视京文武。忽来方外饷，浑家饱炊午。此是法喜供，非如乞字苦。
用前韵送酒与约斋
作者：陈著
朝代：宋
体裁：五言律诗

人生以类合，圆木不投方。家话太平旧，山盟晚节香。百罹心易足，一醉味何长。但得静中乐，村村皆洛阳。
用帅初韵谢其寿我之意
作者：陈著
朝代：宋
体裁：七言律诗

锦云忽把老瞳遮，寿语何为及我家。怕说庚寅赋湘芷，漫书甲子谱陶花。长途交骛鼠为虎，孤迹偷生蛇放蟆。人世到今何足问，桑榆况已日西斜。
用帅初韵谢其寿我之意
作者：陈著
朝代：宋

锦云忽把老瞳遮，寿语何为及我家。
怕说庚寅赋湘芷，漫书甲子谱陶花。
长途交鹜鼠为虎，孤迹偷生蛇放蟆。
人世到今何足问，桑榆况已日西斜。
用弟观韵二首
作者：陈著
朝代：宋

住世光阴晓日霜，浮生谁弱又谁强。干戈时节贫差稳，诗礼人家话亦香。何用移文来北陇，可能把酒博西凉。妻无愠见儿堪教，门外从他沸一铛。粉儿乳子等蓬麻，书种精神见始哑。自分閒居培玉树，无心劳役谶金沙。如龙当有腾高日，何恙能侵积庆家。乳哺薄乖随勿药，番成点浪□涂鸦。
用弟观韵二首·其一
作者：陈著
朝代：宋
体裁：七言律诗

住世光阴晓日霜，浮生谁弱又谁强。干戈时节贫差稳，诗礼人家话亦香。何用移文来北陇，可能把酒博西凉。妻无愠见儿堪教，门外从他沸一铛。
用弟观韵二首·其二
作者：陈著
朝代：宋
体裁：七言律诗

粉儿乳子等蓬麻，书种精神见始哑。自分閒居培玉树，无心劳役谶金沙。如龙当有腾高日，何恙能侵积庆家。乳哺薄乖随勿药，番成点浪□涂鸦。
用戴帅初韵寄孙常州
作者：陈著
朝代：宋

溪绕山园杨柳遮，战蜗国里退閒家。
儿孙满眼堂万卷，宾客多贤馆五花。
立脚东皋看倦鸟，回头温水笑跳蟆。
相知惟有诗相寄，便羽一封三印斜。
用戴帅初韵寄孙常州
作者：陈著
朝代：宋

溪绕山围杨柳遮，战蜗国里退閒家。儿孙满眼堂万卷，宾客多贤馆五花。立脚东皋看倦鸟，回头温水笑跳蟆。相知惟有诗相寄，便羽一封三印斜。
用梅山别诸贤韵
作者：陈著
朝代：宋

世变事难必，天伦爱自深。
醉醒皆外物，甘苦共初心。
倦翼山招返，寒林风为吟。
休当长聚首，衰境况侵寻。
用梅山别诸贤韵
作者：陈著
朝代：宋
体裁：五言律诗

世变事难必，天伦爱自深。醉醒皆外物，甘苦共初心。倦翼山招返，寒林风为吟。何当长聚首，衰境况侵寻。
用梅山醉中韵三首
作者：陈著
朝代：宋

一窗桃李夹垂杨，一卷离骚一炷香。闭眼坐来开眼笑，到无言处是春光。满世杨花桃李妆，自家采采芷兰香。无从捉鼻如安石，相与齐眉有孟光。吟搜菜味诗宜瘦，睡足花时梦亦香。閒也曾忙老彭泽，存而无用古灵光。
用梅山醉中韵三首
作者：陈著
朝代：宋

一窗桃李夹垂阳，一卷离骚一炷香。闭眼坐来开眼笑，到笑言处是春光。
用梅山醉中韵三首·其一
作者：陈著
朝代：宋
体裁：古风

一窗桃李夹垂杨，一卷离骚一炷香。闭眼坐来开眼笑，到无言处是春光。
用梅山醉中韵三首·其三
作者：陈著
朝代：宋
体裁：古风

吟搜菜味诗宜瘦，睡足花时梦亦香。閒也曾忙老彭泽，存而无用古灵光。
用梅山醉中韵三首·其二
作者：陈著
朝代：宋
体裁：古风

满世杨花桃李妆，自家采采芷兰香。无从捉鼻如安石，相与齐眉有孟光。
用长儿韵谢黄长孺酒
作者：陈著
朝代：宋
体裁：五言律诗

薄俗方沈溺，亲情自酌斟。雨声书屋冷，春意酒杯深。危世不多话，醉中时一吟。明年如老健，此会得重寻。
用长孺七夕韵
作者：陈著
朝代：宋
体裁：七言律诗

炳炳双星从古然，滔滔多话到今传。渺茫河上曾无事，醉梦人閒自并缘。妄不易祛姑立我，巧如可乞岂为天。痴儿甘受三年诈，独有崔生此话贤。
甬东晚望
作者：陈著
朝代：宋
体裁：七言绝句

日落潮生水气昏，回头天际月如痕。数声寥落渔家笛，吹入蒹葭何处村。
甲戌考类试院呈同官
作者：陈著
朝代：宋
体裁：七言律诗

天风吹散扑衣尘，奎壁光中预□文。老眼可能私李豸，公朝正欲第刘蕡。平生泾渭岂无见，暗室雷霆如有闻。一雨快晴秋意好，预占太史奏祥云。
甲申夏到杖锡忆戊寅秋同黄东发游
作者：陈著
朝代：宋
体裁：七言律诗

布袜青鞋共踏云，七年往事不堪论。湖山宿草梦魂到，风雨秋镫诗卷存。后死犹能传耆旧，平生相属□儿孙。老禅携手经行处，薄采芷兰招楚原。
留前人处有感
作者：陈著
朝代：宋
体裁：七言律诗

友婿从来义断金，旧春一别到如今。琴帏绝奏香镫冷，花圃犹荒风雨深。三夜书窗同话古，十年人事百伤心。杜鹃只管催归去，不道□行有苦吟。
留稼山
作者：陈著
朝代：宋
体裁：七言绝句

山蕨如拳未有筋，溪鱼子腹不生鳞。明朝二味三杯酒，此意良真莫语人。
留范景山
作者：陈著
朝代：宋
体裁：七言律诗

满天风雨作新正，下访劳君一日程。长揖不交随俗礼，苦言惟有隔年情。镫生晕处醒相对，犬吠声中心自惊。人事难齐时事险，聚头时节且迟行。
留范景山家闻夜警有作
作者：陈著
朝代：宋
体裁：五言律诗

镫窗坐无寐，吾亦自怜吾。活在虎狼窟，老犹风雨途。世情多短气，心事一长吁。幸有秋成好，仍闻夜警呼。
留西山
作者：陈著
朝代：宋

老惫无如汗枕何，起看玉宇泻银河。残山剩水凄凉甚，明月清风感怆多。无计闭门遮外事，真成开眼梦南柯。坐来不觉东方白，又是馀生一夜过。
留西山
作者：陈著
朝代：宋

老惫无如汗沈何，起看玉宇泻银河。残山剩水凄凉甚，明月清风感怆多。无计闭门遮外事，真成开眼梦南柯。坐来不觉东方白，又是余生一夜过。
留西山
作者：陈著
朝代：宋
体裁：五言律诗

西崦已非旧，庵居犹自妍。树头擎月直，山腹转风圆。閒坐忙尘外，清谈浊酒边。悠悠一俯仰，今日是何年。
病起
作者：陈著
朝代：宋
体裁：七言律诗

西风唤起眼中仙，竹榻饶凉不爱眠。数树秋声窗著雨，一帘山影屋浮烟。案头古帖无完纸，壁上焦琴不具弦。小摘畦蔬炊脱粟，与妻閒话孟光贤。
癸未冬至后与妻对酌偶醉遂赋
作者：陈著
朝代：宋

买臣卖薪妻见弃，高凤嗜学遭妻詈。我穷到骨累百指，黎藿并日一发气。妻自执爨谋余生，诸儿忍寒结饥肠。有时我痴笑问妻，妻亦笑答贫其常。听之不觉一绝倒，不谓此道君亦晓。满天地间皆浮尘，消磨不尽惟此道。低头拱手说与妻，孟光举案与眉齐。当时岂缘醉饱故，深远滋味出盐虀。而况今日为何日，我年今年已七十。我妻之年虽少我，老心古道天与质。偶然得醉平生欢，醉中写与诸儿看。人閒不必问贫富，须信关雎为造端。
癸未冬至后与妻对酌偶醉遂赋
作者：陈著
朝代：宋

买臣卖薪妻见弃，高凤嗜学遭妻詈。我穷到骨累百指，黎藿并日一发气。妻自执爨谋馀生，诸儿忍寒结饥肠。有时我痴笑问妻，妻亦笑答贫其常。听之不觉一绝倒，不谓此道君亦晓。满天地间皆浮尘，消磨不尽惟此道。低头拱手说与妻，孟光举案与眉齐。当时岂缘醉饱故，深远滋味出盐齑。而况今日为何日，我年今年已七十。我妻之年虽少我，老心古道天与质。偶然得醉平生欢，醉中写与诸儿看。人閒不必问贫富，须信关雎为造端。
癸未生日书于本堂
作者：陈著
朝代：宋

与云俱卷十年强，百短难医独命长。自有青天看晚节，不将白发换时妆。田园活计雨声好，湖海醒心山气香。得一日閒胜一岁，老来免得别思量。
登慈云阁
作者：陈著
朝代：宋
体裁：五言律诗

徜徉古梵宫，如坐画图中。峰碍半山日，阁来三面风。静观知物变，老话入僧空。莫讶搀门户，吾今已秃翁。
登慈云阁偶成三首
作者：陈著
朝代：宋

五里晴行信一筇，入松迎面旧松风。斜阳归路樵渔笑，翁自何来半醉中。悠悠双鹭趁溪飞，欲带清风何处归。湖海近来难著脚，灵山深处自知机。行人笑我又偷閒，说与行人听我言。知得浮生皆定分，有谁教汝自煎烦。
登慈云阁偶成三首·其一
作者：陈著
朝代：宋
体裁：七言绝句

五里晴行信一筇，入松迎面旧松风。斜阳归路樵渔笑，翁自何来半醉中。
登慈云阁偶成三首·其三
作者：陈著
朝代：宋
体裁：七言绝句

行人笑我又偷閒，说与行人听我言。知得浮生皆定分，有谁教汝自煎烦。
登慈云阁偶成三首·其二
作者：陈著
朝代：宋

悠悠双鹭趁溪飞，欲带清风何处归。湖海近来难著脚，灵山深处自知机。
登慈云阁示龄叟月峤
作者：陈著
朝代：宋

人间何处无春风，春风好处山林中。
我与龄叟心事通。去年雪外来共松炉红，
梅花窗下今日还相逢。铿然者谁敲竹筇，
吾友月峤勤相从。拍手一笑意气同，
各馔所有留从容。丛盘簇豆异味重，
倾壶倒榼新篘浓。瀹我以茶鼎之芳茸，
战我以诗笔之铦锋。浮生谁能百岁终，
世变翕忽云飞空。乌轮无情已下舂，
白鸟翩翩投前峰。归兴浩浩舞而东，
醉中无语可谢两主翁。
登慈云阁示龄叟月峤
作者：陈著
朝代：宋

人间何处无春风，春风好处山林中。我与龄叟心事通，去年雪外来共松炉红。梅花窗下今日还相逢，铿然者谁敲竹筇。吾友月峤勤相从，拍手一笑意气同。各馔所有留从容，丛盘簇豆异味重。倾壶倒榼新篘浓，瀹我以茶鼎之芳茸。战我以诗笔之铦锋，浮生谁能百岁终。世变翕忽云飞空，乌轮无情已下舂。白鸟翩翩投前峰，归兴浩浩舞而东，醉中无语可谢两主翁。
白珽寄诗次韵见意
作者：陈著
朝代：宋
体裁：五言律诗

江干风雨别，君住我来回。两地梦相觅，十年书一来。字参老未到，诗放晚唐开。直要吟成史，扫清尘世埃。
看花吟
作者：陈著
朝代：宋
体裁：古风

少陵野老老更痴，看花看开千万枝。安乐窝中打乖叟，看花只看半开时。二贤看花各有意，我亦有意看离披。红飞换得绿阴出，潇洒颇与老眼宜。麦风扬尘野色秀，梅雨蒸叶香气滋。避人好鸟著巢稳，争春蜂蝶今何之。本来生意无间断，静看游戏造物儿。不观圣人画剥卦，剥穷于上复下随。嗟乎人事正如此，盛非终盛衰非衰。衰盛相乘乃常理，盛不必喜衰奚悲。谁知世情偏喜盛，我看花衰我自知。
真珠帘
作者：陈著
朝代：宋
体裁：词

鱼轩富贵人间少。
那堪更、有子雍容廊庙。
衮绣当斑衣，转色难心小。
手把乾坤重整顿，略□□、微生一笑。
分晓。
是慈闱心事，如今著到。
帘幕早是寒生，又橙黄近也，菊花香了。
已劝九霞觞，春意浓於酒。
玉带金鱼欢舞处，更捷骑、红尘峡□。
知否。
这花添锦上，年年重九。
真珠帘·代寿秋壑母
作者：陈著
朝代：宋

鱼轩富贵人间少。那堪更、有子雍容廊庙。衮绣当斑衣，转色难心小。手把乾坤重整顿，略□□、微生一笑。分晓。是慈闱心事，如今著到。帘幕早是寒生，又橙黄近也，菊花香了。已劝九霞觞，春意浓于酒。玉带金鱼欢舞处，更捷骑、红尘峡□。知否。这花添锦上，年年重九。
真珠帘·其二·四时怀古夏词
作者：陈著
朝代：宋
体裁：词

青云玉树南薰扇。京华地、别是潇湘图展。茉莉芰荷香，拍满笙箫院。雪藕盈盈歌袅处，早已带、秋声凄怨。堪叹。把时光轻靠，冰山一片。从古幻境如轮，问铜驼、应是多番曾见。谁把笛吹凉，总是腔新换。水枕风船空入梦，但极目、波流云远。消黯。更华林蝉咽，系人肠断。
真珠帘·纶巾古貌尘寰表
作者：陈著
朝代：宋
体裁：词

纶巾古貌尘寰表。风流处、别是英雄才调。胸次著乾坤，触景皆诗料。金碧楼台新筑就，傍翠麓、旋添花草。仙棹。更逍遥来访，十洲三岛。遮眼富贵人多，算如公有子，人间应少。看膝下功名，共月林清皎。象简绯袍亲侍策，且胜赏、先春独笑。都道。馆中书就养，云翘偕老。
真珠帘（代寿秋壑母）
作者：陈著
朝代：宋

鱼轩富贵人间少。那堪更、有子雍容廊庙。衮绣当斑衣。转色难心小。手把乾坤重整顿，略□□、微生一笑。分晓。是慈闱心事，如今著到。帘幕早是寒生，又橙黄近也，菊花香了。已劝九霞觞，春意浓于酒。玉带金鱼欢舞处，更捷骑、红尘峡□。知否。这花添锦上，年年重九。
真珠帘（四时怀古夏词）
作者：陈著
朝代：宋

青云玉树南薰扇。京华地、别是潇湘图展。茉莉芰荷香，拍满笙萧院。雪藕盈盈歌袅处，早已带、秋声凄怨。堪叹。把时光轻靠，冰山一片。从古幻境如轮，问铜驼、应是多番曾见。谁把笛吹凉，总是腔新换。水枕风船空入梦，但极目、波流云远。消黯。更华林蝉咽，系人肠断。
真珠帘（寿元春兄八十策）
作者：陈著
朝代：宋
体裁：词

如梅在壑清标格。襟怀好、又是融融春拍。鸳梦早惊飞，惯一窗岑寂。谱曲裁诗心自在，任雪月、风花需索。奇特。问生涯却道，浮云如得。回首门外黄尘，算何如、稳占溪光山色。八百岁为期，却十分才一。弟自高歌儿自舞，簇小小、榴花筵席。真率。镇无妨欢醉，年年今日。
真珠帘（寿内人六十）
作者：陈著
朝代：宋
体裁：词

闲居是念随云散。琴帘底、却自平生心满。百二十年期，笑道今才半。一味齑盐清得瘦，婉娩似、梅花香晚。相伴。老霜松宁耐，溪山寒惯。探借十日前春，小杯盘、也做寿筵模范。绕膝舞斑衣，有酒从他劝。但任真来浑是处，梦不到、笙歌瑶燕。双健。任旁人播尽，风流眉案。
真珠帘（寿孙古岩）
作者：陈著
朝代：宋

纶巾古貌尘寰表。风流处、别是英雄才调。胸次著乾坤。触景皆诗料。金碧楼台新筑就，傍翠麓、旋添花草。仙棹。更逍遥来访，十洲三岛。遮眼富贵人多，算如公有子，人间应少。看膝下功名，共月林清皎西倅厅堂。象简绯袍亲侍策，且胜赏、先春独笑二亭名。都道。馆中书就养，云翘偕老。
石藏玉赞
作者：陈著
朝代：宋
体裁：四言诗

天下之宝，惟玉为最。然不受触，触之则碎。如何如何，可全其粹。亦曰珍藏，光华自贲。
碶头
作者：陈著
朝代：宋
体裁：七言绝句

篙师无力橹声柔，已分前途夜泊舟。忽报西风吹柁尾，不须斜日到程头。
示侄泳求牡丹
作者：陈著
朝代：宋
体裁：七言绝句

见说东家有牡丹，有花欲觅数枝看。若还溺爱悭分送，却与无花是一般。
示内
作者：陈著
朝代：宋
体裁：五言律诗

婚娶不在早，在此两相宜。岂得人无妇，能如子者谁。科名图我取，家务以身支。要见看承处，颓然白发时。
示梅山弟八句
作者：陈著
朝代：宋

浮世蘧庐付一呀，诗书余沥子孙家。
两池分受高低水，四岸量栽次第花。
笑傲溪山如故旧，招邀云月共生涯。
相逢数酌春风酒，不信人间有战蜗。
示梅山弟八句
作者：陈著
朝代：宋

浮世蘧庐付一呀，诗书馀沥子孙家。两池分受高低水，四岸量栽次第花。笑傲溪山如故旧，招邀云月共生涯。相逢数酌春风酒，不信人间有战蜗。
示王侑翁二首
作者：陈著
朝代：宋

垂髫已解吟，仿佛学何阴。
暗动梅窗喜，遥传桂种心。
染声毋市井，近拙要山林。
耄矣不成句，中閒意自深。
示王侑翁二首
作者：陈著
朝代：宋

垂髫已解吟，髣髴学何阴。暗动梅窗喜，遥传桂种心。染声毋市井，近拙要山林。耄矣不成句，中閒意自深。硕果生机在，从他剥五阴。南山四时面，残屋百年心。家薄有书种，客多成笑林。要閒元自老，不在卜居深。
示王侑翁二首·其一
作者：陈著
朝代：宋
体裁：五言律诗

垂髫已解吟，髣髴学何阴。暗动梅窗喜，遥传桂种心。染声毋市井，近拙要山林。耄矣不成句，中閒意自深。
示王侑翁二首·其二
作者：陈著
朝代：宋
体裁：五言律诗

硕果生机在，从他剥五阴。南山四时面，残屋百年心。家薄有书种，客多成笑林。要閒元自老，不在卜居深。
示都儿学书
作者：陈著
朝代：宋

都子方知砚石亲，字虽小技盍留神。鲁公米帖犹存古，王氏兰亭已失真。莫事锋鋩多巧锐，要令骨肉两停匀。中心端正手圆活，此外无方可教人。
示都儿学书
作者：陈著
朝代：宋
体裁：七言律诗

都子方知砚石亲，字虽小技盍留神。鲁公米帖犹存古，王氏兰亭已失真。莫事锋铓多巧锐，要令骨肉两停匀。中心端正手圆活，此外无方可教人。
祝英台近 其三 寿声仲
作者：陈著
朝代：宋
体裁：词

双杏堂深，山明水秀潆洄著。稳铺心事做平生，不买颦眉错。是则苍髯白发。笑微微、朱颜自渥。一团春意，半隐风流，他谁能学。六十年华，又从今起新花甲。葵榴初艳芰荷香，争赴开筵约。家庆真堪恣乐。碧瑶杯、须拚满酌。瑟琴声里，弟劝兄酬，儿歌孙拍。
祝英台近（次韵前人咏盘莲）
作者：陈著
朝代：宋
体裁：词

小盆池，新压藕，翠盖已擎雨。巧弄红妆，明艳便能许。自怜华发萧萧，风流无分，醉时眼、何妨偷觑。黯然伫。回首今是何时，逢花笑还语。梦里西湖，双落泪如缕。斜阳十里烟芜，六桥风浪，有谁掉、采莲舟去。
秋夜偶成
作者：陈著
朝代：宋
体裁：五言律诗

小筑尘嚣外，清标秋气中。荻花浑妒月，梧叶已嫌风。钓箔惊檐马，册灯觅候虫。困来还倚竹，此意有谁同。
秋晚新晴
作者：陈著
朝代：宋
体裁：五言律诗

杖屦访郊晴，秋光泼眼明。溪痕经水没，山面拨云呈。霞影收虹影，砧声急雁声。芙蓉花在否，滑路倩人行。
竹窗兄因猫捕鸡日囚夜纵有诗自怜因次韵
作者：陈著
朝代：宋

坎止流行不在人，人生只合任天真。无聊句践能兴越，垂死范雎终相秦。病足不妨登上衮，颦眉休复效东邻。竹窗悟得穷通理，虽致狸奴许自新。
竹窗兄因猫捕鸡日囚夜纵有诗自怜因次韵
作者：陈著
朝代：宋

坎止流行不在人，人生只合任天真。无聊句践能兴越，垂死范雎终相秦。病足不妨登上衮，颦眉休复效工邻。竹窗悟得穷通理，虽致狸奴许自新。
笑笑一篇代简答王之朝
作者：陈著
朝代：宋
体裁：古风

□惠家狮儿，雪白真可取。摩挲方脱怀，跳跃遍庭宇。意在饱可饕，饲养如旧主。无菜安有肉，无仓那得鼠。怒眼如饥鹰，奋爪过虓虎。撞破储粟瓶，翻倒生鱼釜。谓可共淡薄，岂期遭慢侮。今又饷修梅，惊走孩儿女。筠篮未壁封，环哄争起舞。狞于猿狖攫，慕其蝼蚁聚。刑腥手濡血，渍蜜口流乳。老齿本自疏，吞吮颇辛苦。布衣惜如锦，□染濯不去。非不知滋味，亦欲骄肠肚。奈非素富贵，□舌崇贫□。于我亦云厚，自料无报所。聊以此为祔，免得交□□。平生相忘契，笑笑一掌拊。
笑笑一篇代简答王之朝
作者：陈著
朝代：宋

□惠家狮儿，雪白真可取。摩挲方脱怀，跳跃遍庭宇。意在饱可饕，饲养如旧主。无菜安有肉，无仓那得鼠。怒眼如饥鹰，奋爪过虓虎。撞破储粟瓶，翻倒生鱼釜。谓可共淡薄，岂期遭慢侮。今又饷修梅，惊走孩儿女。筠篮未壁封，环哄争起舞。狞于猿狖攫，慕其蝼蚁聚。刑腥手濡血，渍蜜口流乳。老齿本自疏，吞吮颇辛苦。布衣惜如锦，□染濯不去。非不知滋味，亦欲骄肠肚。奈非素富贵，□舌崇贫□。于我亦云厚，自料无报所。聊以此为袝，免得交□□。平生相忘契，笑笑一掌拊。
答前人用前韵来谢
作者：陈著
朝代：宋
体裁：五言律诗

庄老是堪师，浮生何日期。空将书拄腹，安得药封脾。年事老如我，岁寒交有谁。偶然归不去，又被若人知。
答吴棣窗
作者：陈著
朝代：宋
体裁：五言律诗

来访在家僧，连床坐夜镫。狂谈抛玉麈，剧饮渴黄藤。一见皆风月，相投不炭冰。何当长作伴，山水足临登。
答天宁寺僧宗芑用前韵来见
作者：陈著
朝代：宋
体裁：五言律诗

佳月好风天，诗来眼豁然。定心生古韵，淡态洗春妍。一面总如旧，五言相结缘。尚能茅屋下，剩把巳公传。
答妻侄赵良藩问学
作者：陈著
朝代：宋

藩兄欲学书，来问学何如。
孝悌为根本，文章特绪余。
答妻侄赵良藩问学
作者：陈著
朝代：宋

藩兄欲学书，来问学何如。孝悌为根本，文章特绪馀。
答法椿长老口占
作者：陈著
朝代：宋
体裁：七言绝句

床前何必问云何，霜顶谁将手自磨。可是法身真有病，皱眉头处为人多。
答直学士院见访
作者：陈著
朝代：宋

一春烟雨暗荆扉，系马怜君共落晖。酒琖香风吹月桂，砚池清露滴酴醾。水中郭索嗔皆是，屋上慈乌爱亦非。天道不移人自异，红尘飞上钓鱼矶。
答直学士院见访
作者：陈著
朝代：宋

一春烟雨暗荆扉，系马怜君共落晖。酒盏香风吹月桂，砚池清露滴酴醾。水中郭索嗔皆是，屋上慈乌爱亦非。天道不移人自异，红尘飞上钓鱼矶。
答眚医王东林求□
作者：陈著
朝代：宋

我抱东林未见心，诸贤诗上见东林。
两瞳不觉针锋利，一瞬清风扫宿阴。
答眚医王东林求□
作者：陈著
朝代：宋

我抱东林未见心，诸贤诗上见东林。两瞳不觉针锋到，一瞬清风扫宿阴。
答范景山昼诗见意
作者：陈著
朝代：宋
体裁：七言律诗

绿阴门外涨黄尘，来往清风自可人。契阔一尊镫雨旧，平安数字麦寒春。閒居有味何妨拙，古道无情却耐贫。漠漠水云山隔断，何时王翰卜为邻。
筠溪八景诗 其七 金鸡报曙
作者：陈著
朝代：宋

千金铄铄独文身，五德名标莫与群。振翼岂愁天色暝，曲头如盼曙光新。鸟穿竹韵窗谈巧，风捲尘岚士□勤。□见鸡人□□陇，漏残惊起侍朝臣。
筠溪八景诗 其四 谷岫陵云
作者：陈著
朝代：宋

毓秀山根插翠峰，如陵如阜起隆嵷。堆高鹿苑冲银汉，积拟钜桥跨玉虹。敛厚难输王廪粟，岁丰长守大夫松。乾坤种此昭宏德，阴济乡区皎发翁。
筠溪八景诗·徐凫蛟瀑
作者：陈著
朝代：宋
体裁：七言律诗

一流瀑泻九重天，长挂如虹引洞仙。岩壁凫飞延岁月，石梁龙滚起云烟。满山药味增新色，夹岸桃花胜旧年。愧我白头登览日，咏归赓韵信多缘。
筠溪八景诗·旗台胜境
作者：陈著
朝代：宋
体裁：七言律诗

□□□中不老方，石台白战几多场。登楼欢笑□□□，□□□□姓氏香。云拥貔貅天地谧，□□□□□□□。□□□□□冯试，采取梅花插鬓芳。
筠溪八景诗·桃崖暄日
作者：陈著
朝代：宋
体裁：七言律诗

盛阳淑气满岩前，误认仙桃开洞天。根老种传王母颗，花娇色映武陵田。辉增晴旭香盈袖，影落溪流锦障川。几度游山偏著眼，世传春信岂无缘。
筠溪八景诗·玉鹭迎晖
作者：陈著
朝代：宋
体裁：七言律诗

□□□□□□评，岩供诗料鹭飞形。□□□□□□□，片片白云两翼轻。渚水静观清且浅，芦花□□□还兴。鸢鱼活泼天空阔，信足长飞万里程。
筠溪八景诗·笔架文峰
作者：陈著
朝代：宋
体裁：七言律诗

巧夺西湖五姥峰，架中时见挂长虹。近联霞彩笺呈锦，遥对岩牙笔露踪。翰墨云烟来璧水，丹青桃李出花丛。恩承斗柄回春律，待诏东封陟泰嵷。
筠溪八景诗·笔架文峰
作者：陈著
朝代：宋

巧夺西湖五姥峰，架中时见挂长虹。近联霞彩笺呈锦，遥对岩牙笔露踪。翰墨云烟来璧水，丹青桃李出花丛。恩承斗柄回春律，待诏东封陟泰嵷。□□□中不老方，石台白战几多场。登楼欢笑□□□，□□□□姓氏香。云拥貔貅天地谧，□□□□□□□。□□□□□冯试，采取梅花插鬓芳。盛阳淑气满岩前，误认仙桃开洞天。根老种传王母颗，花娇色映武陵田。辉增晴旭香盈袖，影落溪流锦障川。几度游山偏著眼，世传春信岂无缘。毓秀山根插翠峰，如陵如阜起隆嵷。堆高鹿苑冲银汉，积拟钜桥跨玉虹。敛厚难输王廪粟，岁丰长守大夫松。乾坤种此昭宏德，阴济乡区皎发翁。一流瀑泻九重天，长挂如虹引洞仙。岩壁凫飞延岁月，石梁龙滚起云烟。满山药味增新色，夹岸桃花胜旧年。愧我白头登览日，咏归赓韵信多缘。金猊擅艺宝筵开，蓬海真僧驾雾来。讲透精光图上点，默收尘火座閒埋。钵龙静听金风细，幢鹤惊闻唳月哀。莫道洞深无兴会，莲花朵朵水晶台。千金铄铄独文身，五德名标莫与群。振翼岂愁天色暝，曲头如盼曙光新。鸟穿竹韵窗谈巧，风捲尘岚士□勤。□见鸡人□□陇，漏残惊起侍朝臣。□□□□□□评，岩供诗料鹭飞形。□□□□□□□，片片白云两翼轻。渚水静观清且浅，芦花□□□还兴。鸢鱼活泼天空阔，信足长飞万里程。
筠溪八景诗·设僧龙湫
作者：陈著
朝代：宋
体裁：七言律诗

金猊擅艺宝筵开，蓬海真僧驾雾来。讲透精光图上点，默收尘火座閒埋。钵龙静听金风细，幢鹤惊闻唳月哀。莫道洞深无兴会，莲花朵朵水晶台。
筠溪八景诗·谷岫陵云
作者：陈著
朝代：宋

毓秀山根插翠峰，如陵如阜起嶐嵷。
堆高鹿苑冲银汉，积拟钜桥跨玉虹。
敛厚难输王廪粟，岁丰长守大夫松。
乾坤种此昭宏德，阴济乡区皎发翁。
筠溪八景诗·金鸡报曙
作者：陈著
朝代：宋

千金铄铄独文身，五德名标莫与群。振翼岂愁天色暝，曲头如盼曙光新。鸟穿竹韵窗谈巧，风卷尘岚士□勤。□见鸡人□□陇，漏残惊起侍朝臣。
糖多令·唐多令·倦枕寄渔乡
作者：陈著
朝代：宋
体裁：词

倦枕寄渔乡。篷低被怯霜。月窥人、多少思量。自是欲眠眠不稳，禁听得、雁声双。和梦早催行。归来梅竹窗。小柴门、分破闲忙。翻笑白云飞不定，谙得静、憩诗床。
糖多令·唐多令·蟹熟晕橙霜
作者：陈著
朝代：宋
体裁：词

蟹熟晕橙霜。蛆浮染菊黄。淡交情、都没炎凉。说道白头难会面，留一日、醉中乡。世事与轮行。时光逐寸量。任人间、涛海风航。拜了老庞归去也，高着枕、卧南阳。
糖多令·唐多令·雁阵晓来霜
作者：陈著
朝代：宋
体裁：词

雁阵晓来霜。鸦村夕照黄。满人间、风景凄凉。幸有菊窗堪一醉，争又滞、水云乡。沽酒也三行。邀风与较量。便明朝、吹送归航。趁得老盆新熟信，日日是、我重阳。
糖多令唐多令
作者：陈著
朝代：宋
体裁：词

蟹熟晕橙霜。蛆浮染菊黄。淡交情、都没炎凉。说道白头难会面，留一日、醉中乡。世事与轮行。时光逐寸量。任人间、涛海风航。拜了老庞归去也，高著枕、卧南阳。
绝句
作者：陈著
朝代：宋
体裁：五言绝句

窗晴雨淋沥，花空春寂寞。梦回人不见，愁重酒消索。
续侄溥赏酴醾劝酒二首
作者：陈著
朝代：宋

花有重开日，人无再少年。相逢拌酩酊，何必备芳鲜。醉时愁亦乐，老去日如年。惯见红相别，欣逢绿又鲜。
续侄溥赏酴醾劝酒二首次儿瀹以诗四首道各意因两用其韵·其一
作者：陈著
朝代：宋
体裁：五言绝句

待食信天公，送穷戒星奴。驾言一煮字，安得三分厨。
续侄溥赏酴醿劝酒二首·其一
作者：陈著
朝代：宋
体裁：五言绝句

花有重开日，人无再少年。相逢拌酩酊，何必备芳鲜。
续侄溥赏酴醿劝酒二首·其二
作者：陈著
朝代：宋
体裁：五言绝句

醉时愁亦乐，老去日如年。惯见红相别，欣逢绿又鲜。
绮罗香
作者：陈著
朝代：宋
体裁：词

障暑稠阴，梳凉细缕，□□□□□□。
露腋玲珑，多少闹中幽趣。
断又续、可是无情，□相送、短长亭路。
记春风、曾著莺啼，便娇那得袅如许。
知音人自暗省，凝睇青云影里，黄昏犹伫。
一部笙𥱧，消得翠腰供舞。
堪对景、翻入新妆，鬓影低、衬教眉妩。
试回头、旧日章台，怕听声咽处。
绮罗香
作者：陈著
朝代：宋

霁晓楼台，斜阳渡口，凉腋新声初到。占断清阴，随意自成宫调。看取次、颤引薰风，想无奈、露餐清饱。有时如、柔袅琴丝，忽如笙咽转娇妙。谁知忧怨极处，轻把宫妆蜕了，飞吟枝杪。耳畔如今，凄感又添多少。愁绪正、萦绕妆台，怎更禁、被他相恼。送残音、立尽黄昏，月明深院悄。
绮罗香
作者：陈著
朝代：宋
体裁：词

霁晓楼台，斜阳渡口，凉腋新声初到。
占断清阴，随意自成宫调。
看取次、颤引薰风，想无奈、露餐清饱。
有时如、柔袅𥱧丝，忽如笙咽转娇妙。
谁知忧怨极处，轻把宫妆蜕了，飞吟枝杪。
耳畔如今，凄感又添多少。
愁绪正、萦绕妆台，怎更禁、被他相恼。
送残音、立尽黄昏，月明深院悄。
绮罗香 其一 咏柳外闻蝉三章
作者：陈著
朝代：宋
体裁：词

障暑稠阴，梳凉细缕，□□□□□□。露腋玲珑，多少闹中幽趣。断又续、可是无情，□相送、短长亭路。记春风、曾著莺啼，便娇那得袅如许。知音人自暗省，凝睇青云影里，黄昏犹伫。一部笙�，消得翠腰供舞。堪对景、翻入新妆，鬓影低、衬教眉妩。试回头、旧日章台，怕听声咽处。
绮罗香·其三
作者：陈著
朝代：宋
体裁：词

霁晓楼台，斜阳渡口，凉腋新声初到。占断清阴，随意自成宫调。看取次、颤引薰风，想无奈、露餐清饱。有时如、柔袅�丝，忽如笙咽转娇妙。谁知忧怨极处，轻把宫妆蜕了，飞吟枝杪。耳畔如今，悽感又添多少。愁绪正、萦绕妆台，怎更禁、被他相恼。送残音、立尽黄昏，月明深院悄。
绮罗香·其二
作者：陈著
朝代：宋
体裁：词

袅入风腔，清含露脉，声在丝丝烟碧。破暑吹凉，天付弄娇双腋。似恋恋、舞翠纤腰，断还续、忍相离拆。最欢时、微雨初晴，夕阳犹湿淡云隔。新来多少怆感，心怕无情过马，攀条惊着。梦里妆台，休说听来曾昨。凝伫谩、番节笙音，暗自将、玉阑轻拍。问谁能、唤起陶潜，醉翁同赋却。
绮罗香·其二
作者：陈著
朝代：宋

袅入风腔，清含露脉，声在丝丝烟碧。破暑吹凉，天付弄娇双腋。似恋恋、舞翠纤腰，断还续、忍相离拆。最欢时、微雨初晴，夕阳犹湿淡云隔。新来多少怆感，心怕无情过马，攀条惊著。梦里妆台，休说听来曾昨。凝伫漫、番节笙音，暗自将、玉阑轻拍。问谁能、唤起陶潜，醉翁同赋却。霁晓楼台，斜阳渡口，凉腋新声初到。占断清阴，随意自成宫调。看取次、颤引薰风，想无奈、露餐清饱。有时如、柔袅？丝，忽如笙咽转娇妙。谁知忧怨极处，轻把宫妆蜕了，飞吟枝杪。耳畔如今，凄感又添多少。愁绪正、萦绕妆台，怎更禁、被他相恼。送残音、立尽黄昏，月明深院悄。
绮罗香·袅入风腔
作者：陈著
朝代：宋
体裁：词

袅入风腔，清含露脉，声在丝丝烟碧。破暑吹凉，天付弄娇双腋。似恋恋、舞翠纤腰，断还续、忍相离拆。最欢时、微雨初晴，夕阳犹湿淡云隔。新来多少怆感，心怕无情过马，攀条惊著。梦里妆台，休说听来曾昨。凝伫漫、番节笙音，暗自将、玉阑轻拍。问谁能、唤起陶潜，醉翁同赋却。
绮罗香·障暑稠阴
作者：陈著
朝代：宋

障暑稠阴，梳凉细缕，□□□□□□。露腋玲珑，多少闹中幽趣。断又续、可是无情，□相送、短长亭路。记春风、曾著莺啼，便娇那得袅如许。知音人自暗省，凝睇青云影里，黄昏犹伫。一部笙？，消得翠腰供舞。堪对景、翻入新妆，鬓影低、衬教眉妩。试回头、旧日章台，怕听声咽处。
绮罗香·霁晓楼台
作者：陈著
朝代：宋

霁晓楼台，斜阳渡口，凉腋新声初到。占断清阴，随意自成宫调。看取次、颤引薰风，想无奈、露餐清饱。有时如、柔袅？丝，忽如笙咽转娇妙。谁知忧怨极处，轻把宫妆蜕了，飞吟枝杪。耳畔如今，凄感又添多少。愁绪正、萦绕妆台，怎更禁、被他相恼。送残音、立尽黄昏，月明深院悄。
绮罗香（咏柳外闻蝉三章）
作者：陈著
朝代：宋

障暑稠阴，梳凉细缕，□□□□□□。露腋玲珑，多少闹中幽趣。断又续、可是无情，□相送、短长亭路。记春风、曾著莺啼，便娇那得袅如许。知音人自暗省，凝睇青云影里，黄昏犹伫。一部笙琴，消得翠腰供舞。堪对景、翻入新妆，鬓影低、衬教眉妩。试回头、旧日章台，怕听声咽处。
绿萼梅歌
作者：陈著
朝代：宋

君不见宣和艮岳绿萼梅，百花魁中此为魁。绛霄灯火不终夕，剪为荆薪燬为灰。又不见驻跸钱塘开聚景，此梅又花天宠幸。江神不才马飞渡，踏碎禁地花无影。两地百五十年余，花与国都相有无。谁知造物不尽意，尚留人间一种癯。山中佳人清似水，放开吟饕嚼花髓。我未见花得见诗，见诗便与花相似。且闻九月花已芳，奇观到眼诗为忙。腊前年后是正候，忽为秋光岂其常。大庾岭头炎瘴地，年年早开不为异。四明相去数千里，不应早花亦如此。吁嗟地气如车轮，自南而北知几春。如今所见到草木，不独飞鸟啼天津。梅乎梅乎本清绝，花如白玉枝如铁。矫矫胡为心亦随，不念从前傲霜雪。唐苑九月夸梨花，鹤林九月艳杜鹃。我欲梅根一酹酒，谨勿与彼争取非时妍。
绿萼梅歌
作者：陈著
朝代：宋

君不见宣和艮岳绿萼梅，百花魁中此为魁。绛霄灯火不终夕，剪为荆薪燬为灰。又不见驻跸钱塘开聚景，此梅又花天宠幸。江神不才马飞渡，踏碎禁地花无影。两地百五十年馀，花与国都相有无。谁知造物不尽意，尚留人间一种癯。山中佳人清似水，放开吟饕嚼花髓。我未见花得见诗，见诗便与花相似。且闻九月花已芳，奇观到眼诗为忙。腊前年后是正候，忽为秋光岂其常。大庾岭头炎瘴地，年年早开不为异。四明相去数千里，不应早花亦如此。吁嗟地气如车轮，自南而北知几春。如今所见到草木，不独飞鸟啼天津。梅乎梅乎本清绝，花如白玉枝如铁。矫矫胡为心亦随，不念从前傲霜雪。唐苑九月誇梨花，鹤林九月艳杜鹃。我欲梅根一酹酒，谨勿与彼争取非时妍。
绿阴
作者：陈著
朝代：宋
体裁：七言绝句

风枝雨叶渐成阴，扫退浮红浪紫尘。惭我老苍留本色，安排晚景见新春。
翌日风雨再用韵
作者：陈著
朝代：宋
体裁：五言律诗

初心骥伏坊，活计蚁营房。家与水云远，春方风月忙。僧窗熟处稳，儿信狎来香。去住底须问，悠悠何有乡。
老兴行慈云醉中
作者：陈著
朝代：宋

梅花斓斑春渐芳，山弄晴色溪生光。笋担自随信老步，一步一伫春意长。路逢邻叟笑谓我，须鬓皓矣脚尚强。及今行乐刻当岁，莫学痴人无知死亦忙。味哉此语举手谢，乘兴迤逦入宝坊。住山老子拍手喜，翠微摇曳白鸟翔。本来未有十日别，已似故知久别遇他乡。坐我以蒲团叠膝之榻，薰我以柏鼎醒心之香。饱我以银丝之饼长菜之馔，瀹我以石花之水申椒之汤。世方慕羡黄粱枕，谁顾萧飒芙蓉裳。独如羊枣昌歜嗜，要与古柏寒松苍。可但三宿桑下生恩爱，已是十年方外通肝肠。畴昔尽随电光一抹过，方来能有日晷几寸量。划然长啸出门去，弟遵吾前子扶傍。慈云信美非吾□，归与归与仰面天茫茫。
老兴行慈云醉中
作者：陈著
朝代：宋

梅花斓斑春渐芳，山弄晴色溪生光。筍担自随信老步，一步一伫春意长。路逢邻叟笑谓我，须鬓皓矣脚尚强。及今行乐刻当岁，莫学痴人无知死亦忙。味哉此语举手谢，乘兴迤逦入宝坊。住山老子拍手喜，翠微摇曳白鸟翔。本来未有十日别，已似故知久别遇他乡。坐我以蒲团叠膝之榻，薰我以柏鼎醒心之香。饱我以银丝之饼长菜之馔，瀹我以石花之水申椒之汤。世方慕羡黄粱枕，谁顾萧飒芙蓉裳。独如羊枣昌歜嗜，要与古柏寒松苍。可但三宿桑下生恩爱，已是十年方外通肝肠。畴昔尽随电光一抹过，方来能有日晷几寸量。划然长啸出门去，弟遵吾前子扶傍。慈云信美非吾□，归与归与仰面天茫茫。
胜因院
作者：陈著
朝代：宋
体裁：五言律诗

转路便幽深，曾来不用寻。寺依仙石脚，僧识老岩心。是处鬼无墓，此山松自林。滔滔未涯事，分付一蝉吟。
脾疼大作
作者：陈著
朝代：宋
体裁：七言律诗

夜来宿痼起心脾，辗转无眠不自支。水鸟信天那得饱，河鱼作祟却乘饥。苦无药力课神效，烂煮菜根为善医。造物怕生安乐病，时将疼痛玉吾衰。
脾疼大作
作者：陈著
朝代：宋
体裁：五言律诗

头童面菜色，七十八年閒。聊把吟移病，何曾笑答閒。老妻愁日计，弱子怯时艰。此意有谁会，门前溪与山。
自金陵趋行都过顾城湖三十里水光接天但风逆不可帆午閒到银林登陆雨作
作者：陈著
朝代：宋
体裁：七言律诗

船路连朝天逆吹，今朝登陆雨相随。自缘寒素例难阻，非为老苍私控持。山色青青无世变，梅花皎皎是心知。眼前有景足消遣，到阙何妨数日迟。
良月二十一日郡庠置酒炉亭劳余出山且取子美
作者：陈著
朝代：宋

知心不用多，流俗未易一。
相逢辄矛看，方信有胶漆。
良月二十一日郡庠置酒炉亭劳余出山且取子美
作者：陈著
朝代：宋

草木味自同，樽酒欢相与。
旧梦忽以醒，恍不如何所。
良月二十一日郡庠置酒炉亭劳余出山且取子美
作者：陈著
朝代：宋

鸢鱼自飞跃，鸟兔自追奔。中有古道在，难与时情论。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝
作者：陈著
朝代：宋

人生朝阳露，物变水上波。茫茫宇宙閒，如此道义何。知心不用多，流俗未易一。相逢辄矛盾，方信有胶漆。蒲葵裁成扇，瘿木斲为樽。自是山林物，不入纨绮门。书窗二尺檠，炉亭一樽酒。别去七十年，此乐重回首。尔来鲁泮新，快睹戴席重。下舂分尺光，乃与此际逢。草木味自同，樽酒欢相与。旧梦忽以醒，恍不知何所。四座同寮贤，一和长官契。乐极忘主宾，论到贯粗细。鸢鱼自飞跃，乌兔自追奔。中有古道在，难与时情论。江湖宽相容，风马留更勤。襄阳或可传，北山若为文。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其一
作者：陈著
朝代：宋
体裁：五言绝句

人生朝阳露，物变水上波。茫茫宇宙閒，如此道义何。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其七
作者：陈著
朝代：宋
体裁：五言绝句

草木味自同，樽酒欢相与。旧梦忽以醒，恍不知何所。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其三
作者：陈著
朝代：宋
体裁：五言绝句

知心不用多，流俗未易一。相逢辄矛盾，方信有胶漆。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其九
作者：陈著
朝代：宋
体裁：五言绝句

鸢鱼自飞跃，乌兔自追奔。中有古道在，难与时情论。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其二
作者：陈著
朝代：宋
体裁：五言绝句

兰菊不竞芳，鸿燕各有时。可以人不如，大哉义曰随。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其五
作者：陈著
朝代：宋
体裁：五言绝句

书窗二尺檠，炉亭一樽酒。别去七十年，此乐重回首。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其八
作者：陈著
朝代：宋

四座同寮贤，一和长官契。乐极忘主宾，论到贯粗细。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其六
作者：陈著
朝代：宋

尔来鲁泮新，快睹戴席重。下舂分尺光，乃与此际逢。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其十
作者：陈著
朝代：宋
体裁：五言绝句

江湖宽相容，风马留更勤。襄阳或可传，北山若为文。
良月二十一日郡庠置酒炉亭劳余出山且取子美何时一樽酒重与细论文分韵赋诗韵不以及就成十绝·其四
作者：陈著
朝代：宋
体裁：五言绝句

蒲葵裁成扇，瘿木斲为樽。自是山林物，不入纨绮门。
范公亭归途
作者：陈著
朝代：宋

客窗连日雨，晨发趁晴光。秃鬓去秋老，倦心愁路长。终须山坐静，有感水流忙。更有难言处，乾坤事渺茫。
董伯和竹溪寓居
作者：陈著
朝代：宋

三井西边十亩坡，与云盘礴傲羲娥。危时自说升平话，险地今为安乐窝。鱼鳖收溪供草酌，竹松临户当花窠。故园台榭姑苏问，万事从来蚁一柯。
董伯和竹溪寓居
作者：陈著
朝代：宋

三井西边雨亩坡，与云盘礴傲羲娥。
危时自说升平话，险地今为安乐窝。
鱼鳖收溪供草酌，竹松临户当花窠。
故园台榭姑苏问，万事从来蚁一柯。
董君藻之子时修随其师戴时可来见八句勉之
作者：陈著
朝代：宋
体裁：七言律诗

分明眉目绿双丫，意气融融十岁华。若要终身行路正，须防小学入门差。人心不古皆流俗，师范如今独当家。八十老翁无长语，九经中有好生涯。
董君藻之子时修随其师戴时可来见八句勉之
作者：陈著
朝代：宋

分明眉目绿变丫，意气融融十岁华。
若要终身行路正，须防小学入门差。
人心不古皆流俗，师范如今独当家。
八十老翁无长语，九经中有好生涯。
蒙斋习庵皆有诗在慈云阁沈端宪又有记文刻石因成二绝
作者：陈著
朝代：宋

习老蒙翁两达尊，借他僧偈说慈云。一番入寺一感怆，细读古碑端宪文。景照堂中憩佛骚，阑干凭处接云高。赋诗时会苦吟甫，破约难留嗜酒陶。
蒙斋习庵皆有诗在慈云阁沈端宪又有记文刻石因成二绝·其一
作者：陈著
朝代：宋
体裁：七言绝句

习老蒙翁两达尊，借他僧偈说慈云。一番入寺一感怆，细读古碑端宪文。
蒙斋习庵皆有诗在慈云阁沈端宪又有记文刻石因成二绝·其二
作者：陈著
朝代：宋
体裁：七言绝句

景照堂中憩佛骚，阑干凭处接云高。赋诗时会苦吟甫，破约难留嗜酒陶。
蔡峰似徐鳞卿
作者：陈著
朝代：宋

老去襟怀得丧齐，东风吹暖送行藜。
群山捧谷云居下，一岭分疆水向西。
有路不来多事马，满村交唱太平鸡。
主人九十清谈健，樽酒流连日又低。
蔡峰似徐鳞卿
作者：陈著
朝代：宋

老去襟怀得丧齐，东风吹煖送行藜。群山捧谷云居下，一岭分疆水向西。有路不来多事马，满村交唱太平鸡。主人九十清谈健，樽酒流连日又低。
薇山处过番石渡遭渡子无礼伤臂因韵二首
作者：陈著
朝代：宋

卧如龙奋亮当贵，射可猿通广欲飞。谁料舟人为敌国，只应山鸟怪儒衣。
薇山处过番石渡遭渡子无礼伤臂因韵二首
作者：陈著
朝代：宋

卧如龙奋亮当贵，射可猿通广欲飞。谁料舟人为敌国，祇应山鸟怪儒衣。唾来不拭如师德，怒至无迁学子颜。浅眼方知有沧海，恶声宁复到薇山。
薇山处过番石渡遭渡子无礼伤臂因韵二首
作者：陈著
朝代：宋

唾来不拭如师德，怒至无迁不子颜。
浅眼方知有沧海，恶声宁复到薇山。
薇山处过番石渡遭渡子无礼伤臂因韵二首·其一
作者：陈著
朝代：宋
体裁：七言绝句

卧如龙奋亮当贵，射可猿通广欲飞。谁料舟人为敌国，祇应山鸟怪儒衣。
薇山处过番石渡遭渡子无礼伤臂因韵二首·其二
作者：陈著
朝代：宋

唾来不拭如师德，怒至无迁学子颜。浅眼方知有沧海，恶声宁复到薇山。
虞美人（次韵人咏菊）
作者：陈著
朝代：宋
体裁：词

故园处处都荒雨。寂寞蜗书户。人间春事杏桃花。独有诗人依旧、菊为家。老来犹解高叉手。遥上花前寿。华颠无分插花枝。乞取霜根风月、送将归。
蝶恋花·次韵黄子羽重午
作者：陈著
朝代：宋
体裁：词

世变无情风挟雨。长夜漫漫，何日开晴午。白发潇疏惊岁序。儿嬉谩说重重午。粒啄偷生如搏黍。过计何须，负郭多南亩。曾着宫衣沾雨露。如今掩袂悲湘浦。
蝶恋花·次韵黄子羽重午
作者：陈著
朝代：宋
体裁：词

世变无情风挟雨。长夜漫漫，何日开晴午。白发萧疏惊岁序。儿嬉漫说重重午。粒啄偷生如搏黍。过计何须，负郭多南亩。曾著宫衣沾雨露。如今掩袂悲湘浦。
蝶恋花（次韵黄子羽重午）
作者：陈著
朝代：宋

世变无情风挟雨。长夜漫漫，何日开晴午。白发萧疏惊岁序。儿嬉漫说重重午。粒啄偷生如抟黍。过计何须，负郭多南亩。曾著宫衣沾雨露。如今掩袂悲湘浦。
行路易送陈晟谋仕
作者：陈著
朝代：宋

行路易，行路易，方寸中閒是天地。诗书能生万里翼，一出门外风云起。彼水马儿如江河，彼醯鸡辈知瓮耳。汝今此行有足行，我为之喜非徒喜。先生在前充安公，后学在侧太初子。如舟顺流帆佐使，如辕欲南车有指。有文举表人已羡，入夫子门谁敢议。机会来时非偶然，功名发轫斯可矣。岂知我，犹望汝，谦以养高勿自高，虚以求是勿自是。觅慈湖，拜象山，不见了翁愧程氏。终为巍巍大儒宗，可是录录常流士。自顾衰景薄下舂，聊写苦语累行李。行路易，行路易，易处有难从此始，试深思之有馀味。
行路易送陈晟谋仕
作者：陈著
朝代：宋

行路易，行路易，方寸中閒是天地。诗书能生万里翼，一出门外风云起。彼水马儿如江河，彼醯鸡辈知瓮耳。汝今此行有足行，我为之喜非徒喜。先生在前充安公，后学在侧太初子。如舟顺流帆佐使，如辕欲南车有排。有文举表人已羡，入夫子门谁敢议。机会来时非偶然，功名发轫斯可矣。岂知我，犹望汝，谦以养高勿自高，虚以求是勿自是。觅慈湖，拜象山，不见了翁愧程氏。终为巍巍大儒宗，可是录录常流士。自顾衰景薄下舂，聊写苦语累行李。行路易，行路易，易处有难从此始，试深思之有余味。
行香子·次韵元春兄
作者：陈著
朝代：宋
体裁：词

吾辈么么。休叹蹉跎。得闲时、且逐时过。人间名利，都是浮华。但退如进，失如得，少如多。谁信生来，从发尖磨。到如今、方见霜涯。算天亦自，无奈吾何。是饥能忍，寒能耐，老能歌。
行香子（次韵元春兄）
作者：陈著
朝代：宋
体裁：词

吾辈么麽。休叹蹉跎。得闲时、且逐时过。人间名利，都是浮华。但退如进，失如得，少如多。谁信生来，从发尖磨。到如今、方见霜涯。算天亦自，无奈吾何。是饥能忍，寒能耐，老能歌。
西上罕岭
作者：陈著
朝代：宋
体裁：五言绝句

此去向南西，山高山复低。不逢清话客，已觉倦扶藜。
西江月 其一 寿季父吉甫六十
作者：陈著
朝代：宋
体裁：词

宝瑟屏金深处，斑衣箫玉香中。人生二美古难逢。杏苑今朝喜共。一霎豆花新雨，半帘梧叶清风。年年此景绿樽同。笑指南山称颂。
西江月 其二 寿吴景年
作者：陈著
朝代：宋

箫玉和鸣云里，彩衣娱舞风前。好从龟鹤问长年。看取蟠桃结遍。事业都随分定，儿孙也靠心传。隐耕窗下腹便便。相去神仙不远。
西江月·宝瑟屏金深深处
作者：陈著
朝代：宋
体裁：词

宝瑟屏金深深处，斑衣箫玉香中。人生二美古难逢。杏苑今朝喜共。一霎豆花新雨，半帘梧叶清风。年年此景绿尊同。笑指南山称颂。
西江月·当此朱炎火日
作者：陈著
朝代：宋
体裁：词

当此朱炎火日，恨无玉骨冰肌。问来思欲动凉飔。宝箑荷君相遗。如铁又添颜甲，报琼难续声诗。愿言长在奉扬时。似恁团圞到底。
西江月·箫玉和鸣云里
作者：陈著
朝代：宋
体裁：词

箫玉和鸣云里，彩衣娱舞风前。
好从龟鹤问长年。
看取蟠桃结遍。
事业都随今定，儿孙也靠心传。
隐耕窗下腹便便。
相去神仙不远。
西江月·老去坐来睡重
作者：陈著
朝代：宋
体裁：词

老去坐来睡重，病多吟得诗悭。有时忽自拍阑干。一点心随天远。柳絮飞从何处，莺声啼破空山。春风依旧满人间。不奈双颦闲管。
西江月·钱影何曾过眼
作者：陈著
朝代：宋
体裁：词

钱影何曾过眼，笔头那肯亏心。
系门瘦马影沈沈。
夜柝不惊春枕。
一去轻如蕉梦，三乡都是棠阴。
等闲换取印黄金。
催上云程新任。
（缺词文）
西江月（书怀）
作者：陈著
朝代：宋

老去坐来睡重，病多吟得诗慳。有时忽自拍阑干。一点心随天远。柳絮飞从何处，莺声啼破空山。春风依旧满人间。不奈双颦闲管。
西江月（寿吴景年）
作者：陈著
朝代：宋

箫玉和鸣云里，彩衣娱舞风前。好从龟鹤同长年。看取蟠桃结遍。事业都随分定，儿孙也靠心传。隐耕窗下腹便便。相去神仙不远。
西江月（寿季父吉甫六十）
作者：陈著
朝代：宋

宝瑟屏金深处，斑衣箫玉香中。人生二美古难逢。杏苑今朝喜共。一霎豆花新雨，半帘梧叶清风。年年此景绿尊同。笑指南山称颂。
西江月（寿王之朝）
作者：陈著
朝代：宋

华冑眼青气脉，仙风斑白须眉。儿孙玉雪满庭帏。家庆人间难比。浮世事等云过，平生心有天知，举杯相约小看时，岁岁梅花里醉。
西江月（答族侄圭惠扇）
作者：陈著
朝代：宋

当此朱炎火日，恨无玉骨冰肌。问来思欲动凉B659。宝D64E荷君相遗。
如铁又添颜甲，报琼难续声诗。愿言长在奉扬时。似恁团F45F到底。
西江月（答族侄圭惠扇）
作者：陈著
朝代：宋

当此朱炎火日，恨无玉骨冰肌。问来思欲动凉颸。宝箑荷君相遗。如铁又添颜甲，报琼难续声诗。愿言长在奉扬时。似恁团圞到底。
西江月（送公棠戎）
作者：陈著
朝代：宋
体裁：词

钱影何曾过眼，笔头那肯亏心。系门瘦马影沈沈。夜柝不惊春枕。一去轻如蕉梦，三乡都是棠阴。等闲换取印黄金。催上云程新任。
西渡堰呈孙古岩朝奉
作者：陈著
朝代：宋
体裁：五言律诗

行计又匆匆，投西一短篷。上河平岸水，暮雨打头风。得饭已昏后，无眠到夜中。哦诗欠佳句，为报古岩翁。
西窗与弟侄戴时芳酌酒
作者：陈著
朝代：宋
体裁：七言律诗

一檐晴色好相陪，可意人能几度来。便觉酒香随意动，共将书气拓尘开。有生盍作无生看，未晚何妨到晚回。安得分时皆是趣，停云归鸟亦悠哉。
见童志道旧已非有感
作者：陈著
朝代：宋
体裁：五言律诗

人亡屋亦非，世事已堪悲。遗树老于我，故山春为谁。论文归一梦，闭眼立多时。默默无言处，东风知不知。
见雪
作者：陈著
朝代：宋

冯夷老手妙庄严，一色工夫一夜添。
统卷山河还太极，平抛珠玉到穷阎。
瘦吟相谂梅寒苦，渴饮何妨秫冻甜。
黄竹方哀籴方涌，幸犹三白是丰占。
见雪
作者：陈著
朝代：宋
体裁：七言律诗

冯夷老手妙庄严，一色工夫一夜添。统捲山河还太极，平抛珠玉到穷阎。瘦吟相谂梅寒苦，渴饮何妨秫冻甜。黄竹方哀籴方涌，幸犹三白是丰占。
解剡回家过陈公岭
作者：陈著
朝代：宋
体裁：五言律诗

漫仕当閒游，归程更自留。岭高云送脚，路险石垂头。家近听乡语，山分认水流。溪桥聊小憩，双鹭去悠悠。
解剡孝嘉道中答溪民群来遮轿问新知县如何二首并寄李宰
作者：陈著
朝代：宋

水浅山深土半沙，刀耕火种做生涯。今年水旱那堪说，存得妻儿能几家。新知县是旧官员，说与田家汝有缘。安稳过冬耘二麦，明年才胜似今年。
解剡孝嘉道中答溪民群来遮轿问新知县如何二首并寄李宰·其一
作者：陈著
朝代：宋
体裁：七言绝句

水浅山深土半沙，刀耕火种做生涯。今年水旱那堪说，存得妻儿能几家。